title: Till the End of the Day

text: Kappale äänitettiin 23.–30. lokakuuta 1965 Pye Studiosin kakkosstudiossa Lontoossa. Se sisälsi samaa, hillitömäksi kutsuttua energiaa, jotka olivat hallinneet yhtyeen varhaisia hittejä ”You Really Got Me” ja ”All Day and All of the Night”. Kappaleen on esimerkiksi katsottu sisältävän erään Dave Daviesin villeimmistä kitarasooloista. Davies sai kyseiseen sooloon vaikutteita James Burtonin kaltaisilta kitaristeilta, jotka hän oli nähnyt yhtyeen ensimmäisellä Yhdysvaltain-vierailulla "Shindig"-nimisessä televisio-ohjelmassa. ”Till the End of the Day” on samalla Dave Daviesin suosikkikappale.


title: Till the End of the Day

text: ”Till the End of the Day” B-puolenaan ”Where Have All the Good Times Gone” julkaistiin Britanniassa singlenä 19. marraskuuta 1965. Sen tuotti Shel Talmy ja julkaisi Pye Records tunnuksella 7N 15981. Kappale nousi Record Retailer -listalle 4. joulukuuta, ja parhammillaan se oli sijalla kahdeksan. Top 40:ssä se säilyi kaikkiaan kaksitoista viikkoa. Se saavutti top 10 -sijoitukset myös Melody Makerin, New Musical Expressin ja Discin listoilla.


title: Till the End of the Day

text: Yhdysvalloissa singlen julkaisi Reprise Records huomattavasti Britanniaa myöhemmin, 2. maaliskuuta 1966. Sijoitus Billboard Hot 100 -listalla oli viideskymmenes. Hieman paremmin single menestyi Record Worldin (37.) ja Cashboxin (43.) listoilla. Ruotsissa ”Till the End of the Day” nousi listaykköseksi paikallisella Tio i topp -listalla. Se nousi listalle myös Alankomaissa (6.), Norjassa (7.), Länsi-Saksassa (19.), Belgiassa (25.) ja Kanadassa (34.).


title: Till the End of the Day

text: Singlen ilmestyessä monet, mukaan lukien eräs NME:n kriitikko, pitivät B-puolen kappaletta ”Where Have All the Good Times Gone” parempana kuin itse A-puolta. ”Where Have All the Good Times Gonea” luullaankin usein virheellisesti singlen A-puoleksi. Se julkaistiin singlenä lopulta marraskuussa 1973 B-puolenaan ”Lola”.


title: Till the End of the Day

text: ”Till the End of the Day” sisältyi myös "The Kink Kontroversy" -studioalbumille, joka ilmestyi Britanniassa 26. marraskuuta 1965 ja Yhdysvalloissa 30. maaliskuuta 1966. Se oli albumin kuudes raita päättäen sen A-puolen.


title: Till the End of the Day

text:
A-puoli
B-puoli


title: Till the End of the Day

text: Kappaleesta ovat tehneet cover-version muun muassa Big Star (1975), Alwari Tuohitorvi (1976), Cockney Rejects (1982), Shonen Knife (1993), ja Fastball (2002). Ensimmäisen suomenkielisen version kappaleesta levytti vuonna 1984 Yö-yhtye Jussi Hakulisen tekstillä ”Se oli aikaa”. Vuonna 1991 puolestaan Clifters-yhtyeen version ”Tuija tavallinen” sanoitti Jaana Rinne.


title: Braun (täsmennyssivu)

text: Braun () voi tarkoittaa seuraavia:


title: Gerardo Rocconi

text: Gerardo Rocconi (s. 14. marraskuuta 1949) on italialainen roomalaiskatolinen piispa. Hänet vihki papiksi Senigallian hiippakuntaan Odo Fusi Pecci 15. syyskuuta 1973. Hänet nimitettiin Jesin hiippakunnan piispaksi 20. maaliskuuta 2006. Piispaksi vihkiminen seurasi 29. huhtikuuta; pääkonsekraattorina toimi Giuseppe Orlandoni, jota avustivat Edoardo Menichelli ja Odo Fusi Pecci. Rocconi asetettiin virkaansa 13. toukokuuta.


title: Giuseppe Orlandoni

text: Giuseppe Orlandoni (s. 12. maaliskuuta 1939) on italialainen roomalaiskatolinen piispa. Hänet vihittiin papiksi 11. syyskuuta 1965 ja nimitettiin Senigallian hiippakunnan piispaksi 21. tammikuuta 1997. Piispaksi vihkiminen seurasi 5. huhtikuuta. Pääkonsekraattorina toimi Ersilio Tonini, jota avustivat Luigi Conti ja Odo Fusi Pecci. Orlandoni asetettiin virkaansa 13. huhtikuuta.


title: Pasi Lönn

text: Pasi Lönn (s. 20. maaliskuuta 1967 Äänekoski) on suomalainen kirjailija. Hän on koulutukseltaan filosofian ylioppilas. Lönn on toiselta ammatiltaan poliisi, rikosylikonstaapeli.


title: Glutamiinisyntetaasi

text: Glutamiinisyntetaasi on entsyymi, joka katalysoi reaktiota jossa glutamaatista syntyy glutamiinia. Vastakkaista reaktiota katalysoi glutaminaasi-entsyymi.


title: Macario Tinti

text: Macario Tinti (30. huhtikuuta 1900 – 30. marraskuuta 2000) oli italialainen roomalaiskatolinen piispa. Hänet vihittiin papiksi 24. helmikuuta 1923 ja nimitettiin Fabriano e Matelican hiippakunnan piispaksi 17. toukokuuta 1960. Piispaksi vihkiminen seurasi 29. kesäkuuta. Pääkonsekraattorina toimi Umberto Ravetta, jota avustivat Guglielmo Motolese ja Domenico Brizi.


title: Macario Tinti

text: Tinti osallistui Vatikaanin toiseen kirkolliskokoukseen. Hän jäi eläkkeelle 31. toukokuuta 1978.


title: Monta pientä maailmaa (albumi)

text: Monta pientä maailmaa on Claudia-yhtyeessä toimineen laulaja ja lauluntekijä Petri Möllerin studioalbumi vuodelta 1988. Sen on kustantanut Polarvox ja tuottaja on Pekka Aarnio. Levy on äänitetty Finnvox-studiolla.Kaikki kappaleet ovat Petri Möllerin tekemiä. Sovitukset on tehnyt Antero Jakoila


title: Umberto Ravetta

text: Umberto Ravetta (22. joulukuuta 1884 Venetsia – 20. tammikuuta 1965) oli italialainen roomalaiskatolinen piispa. Hänet vihittiin papiksi 26. heinäkuuta 1909 ja nimitettiin Senigallian hiippakunnan piispaksi 14. marraskuuta 1938. Piispaksi vihkiminen seurasi 21. joulukuuta. Pääkonsekraattorina toimi Adeodato Giovanni Piazza.


title: Umberto Ravetta

text: Ravetta osallistui Vatikaanin toiseen kirkolliskokoukseen. Hän kuoli 80-vuotiaana virassa.


title: Operaatio Allied Harvest

text: Operaatio Allied Harvest oli Nato-johtoinen operaatio Adrianmerellä. Operaation tehtävänä oli poistaa operaatio Allied Forcen aikana mereen pudotetut pommit.


title: Operaatio Allied Harvest

text:
Nato kokosi raivausosaston Luoteis-Euroopan miinanraivausosastosta () ja Välimeren miinanraivausosastosta (). Osastoon liitettiin kaikkiaan yksitoista miinantorjunta-alusta ja miinanraivaajaa sekä Belgian laivaston tukilaiva. Italian laivasto perusti huoltotukikohdan Anconaan, jotta alusten ja niiden miehistöjen huolto taattaisiin.
Operaatio alkoi 9. kesäkuuta 1999, ja varsinainen raivaus alkoi kolme päivää myöhemmin. Operaatio kesti 73 vuorokautta, ja se päätettiin, kun 3 570 neliökilometrin alueelta oli raivattu kaikkiaan 93 erilaista kohdetta.


title: Alessandro Maria Gottardi

text: Alessandro Maria Gottardi (30. huhtikuuta 1912 Venetsia – 24. maaliskuuta 2001) oli italialainen roomalaiskatolinen arkkipiispa. Hänet vihittiin papiksi Venetsian patriarkaattiin 1. heinäkuuta 1934 ja nimitettiin Trenton arkkipiispaksi 12. helmikuuta 1963. Piispaksi vihkiminen seurasi 24. maaliskuuta. Pääkonsekraattorina toimi Giovanni Urbani, jota avustivat Umberto Ravetta ja Giuseppe Olivotti.


title: Alessandro Maria Gottardi

text: Gottardi osallistui Vatikaanin toiseen kirkolliskokoukseen. Hän jäi eläkkeelle 7. joulukuuta 1987.


title: Blomstedt (suku)

text: Blomstedt on suomalainen kulttuuri- ja sivistyssuku. Samannimisiä sukuja ja henkilöitä on Suomessa tosin muitakin.


title: Blomstedt (suku)

text: Suvun varhaisin tunnettu kantaisä oli Lappeenrannassa syntynyt varakorpraali Mikkel Mikkelinpoika Snäll (n. 1695–1758), jonka jälkeläiset asuivat usean polven ajan Kuorevedellä. Nimeä Blomstedt käytti ensimmäisenä hänen pojanpojanpoikansa Emanuel, joka oli Kuoreveden pitäjänräätäli. Hänen poikansa, Jalasjärven lukkari Aaron Emanuel Blomstedtin (1805–1879) lapsista alkaen suku nousi sivistyspiireihin. Suku on pääosin suomenkielinen, ja osa on suomentanut nimensä muotoon "Jalas".


title: HMS Bulldog (A317)

text: HMS Bulldog (viirinumero A317) oli Britannian Kuninkaallisen laivaston Bulldog-luokan tutkimusalus.


title: HMS Bulldog (A317)

text: Alus laskettiin vesille 12. heinäkuuta 1967 Brooke Marinen telakalta Lowestoftissa. Se valmistui vuotta myöhemmin 21. maaliskuuta.


title: HMS Bulldog (A317)

text: HMS "Bulldog" osallistui 9. kesäkuuta – 26. elokuuta 1999 Nato-johtoiseen operaatio Allied Harvestiin, jossa se toimi HMS "Atherstonen" ja HMS "Sandownin" emäaluksena. Operaation tarkoituksena oli raivata liittouman Adrianmereen Kosovon sodan aikana pudottamat pommit.


title: HMS Bulldog (A317)

text: Alus poistettiin palveluksesta 26. heinäkuuta 2001, ja se myytiin elokuussa, jolloin ostajan oli tarkoitus tehdä siitä jahti. Alus vaurioitui tulipalossa toukokuussa 2004 ollessaan Nelsonissa Uudessa Seelannissa. Muutostöitä ei saatettu tämän jälkeen loppuun.


title: Jalas

text: Jalas voi tarkoittaa ainakin seuraavia:Jalas on useiden Blomstedt-suvun jäsenten ottama suomalainen sukunimi.


title: Claudio Stagni

text: Claudio Stagni (s. 9. kesäkuuta 1939) on italialainen roomalaiskatolinen piispa. Hänet vihki papiksi Bolognan arkkihiippakuntaan Giacomo Lercaro 25. heinäkuuta 1963. Hänet nimitettiin sen vihkipiispaksi ja Dardanuksen titulaaripiispaksi 6. joulukuuta 1990. Piispaksi vihkiminen seurasi 13. tammikuuta 1991. Pääkonsekraattorina toimi Giacomo Biffi, jota avustivat Benito Cocchi ja Vincenzo Zarri.


title: Claudio Stagni

text: 26. huhtikuuta 2004 Stagni sai nimityksen Faenza-Modiglianan piispaksi, joksi hänet asetettiin 30. toukokuuta.


title: Ernesto Vecchi

text: Ernesto Vecchi (s. 4. tammikuuta 1936) on italialainen roomalaiskatolinen piispa. Hänet vihittiin papiksi Bolognan arkkihiippakuntaan 25. heinäkuuta 1963 ja nimitettiin sen vihkipiispaksi sekä Lemellefan titulaaripiispaksi 18. heinäkuuta 1998. Piispaksi vihkiminen seurasi 13. syyskuuta. Pääkonsekraattorina toimi Giacomo Biffi, jota avustivat Piero Marini ja Claudio Stagni.


title: Ernesto Vecchi

text: Vecchi jäi eläkkeelle 8. helmikuuta 2011.


title: Älä tyri nyt

text: Älä tyri nyt on reggaemuusikko Jukka Pojan toinen single hänen albumiltaan "Yhdestä puusta". Se julkaistiin Suomen Musiikki -levy-yhtiön kautta. Kappale sai ensisoittonsa YleX:llä 9. helmikuuta 2012, ja se julkaistiin digitaalisesti 13. helmikuuta 2012. "Älä tyri nyt" nousi parhaimmillaan Suomen virallisen singlelistan kärkeen.


title: The Beach Boys (albumi)

text: The Beach Boys on The Beach Boysin vuonna 1985 julkaistu albumi. Se on yhtyeen ensimmäinen digitaalisesti äänitetty albumi, sekä myös heidän ensimmäinen CD julkaisu. Albumi on äänitetty Sonyn PCM-3324 digitaalinauhurilla, ja sillä on käytetty myös syntetisaattoreita, erinäisiä ääniefektejä, digitaalisia soittimia sekä näytteenotinta. Levyn tuotti aiemmin Culture Clubin kanssa työskennellyt Steve Levine.


title: The Beach Boys (albumi)

text: Albumin tekoon osallistui monia vierailevia muusikoita, muun muassa Stevie Wonder kirjoitti yhtyeelle kappaleen "I Do Love You". Gary Moore hoitaa kappaleen "Maybe I Don't Know" kitarasoolot, ja Ringo Starr puolestaan soittaa rumpuja kappaleella "California Calling".


title: The Beach Boys (albumi)

text: Yhtyeen entinen rumpali, Dennis Wilson oli kuollut joulukuussa 1983, joten albumin kappaleilla on useimmiten Steve Levinen ohjelmoima rumpukone. Albumi on omistettu hänen muistolleen.


title: HMS Bangor

text: "HMS Bangor" (viirinumero M109) on Britannian kuninkaallisen laivaston Sandown-luokan miinantorjunta-alus.


title: HMS Bangor

text: Alus laskettiin vesille 16. huhtikuuta 1999 Vosper Thornycroftin telakalta Woolstonissa. Se valmistui vuotta myöhemmin 26. heinäkuuta.


title: HMS Bangor

text: "HMS Bangor" lähti kesäkuussa 2011 Välimerelle tukeakseen Naton operaatio Unified Protectoria Libyan rannikolla. Aluksen tehtävänä oli seurata Libyan johtajaa Gaddafia tukevien ja häntä vastustavien taisteluita. Alus paikansi Tobrukin edustalta 2400 paunan (yhden tonnin) miinan sekä torpedon, jotka saatettiin vaarattomiksi. Operaation päätyttyä 31. lokakuuta alus aloitti kotimatkan, jonka aikana se vieraili Gibraltarilla. Alus saapui Faslaneen 25. marraskuuta.


title: Nitronit

text: Nitronit ovat orgaanisia yhdisteitä, joita voidaan pitää imiinien N-oksideina. Niiden rakennetta voidaan kuvata yleisellä kaavalla RR'C=N(O)R".


title: Nitronit

text: Nitronit voidaan jakaa aldonitroneihin ja ketonitroneihin riippuen hiiliatomeihin liittyneistä ryhmistä. Jos molemmat hiiliatomiin liittyneistä ryhmistä ovat hiilivetyryhmiä, on kysessä ketonitroni ja jos hiiliatomiin on liittynyt hiilivetyryhmän lisäksi vetyatomi, on kyseessä aldonitroni. Alkeenien tavoin nitroneilla esiintyy Cis-trans-isomeriaa tai uudemman terminologian mukaisesti E,Z-isomeriaa. Aldonitroneilla Z-isomeeri on pysyvä, mutta muuntuu E-isomeeriksi kuumennettaessa.


title: Nitronit

text: Asyklisiä nitroneita valmistetaan tyypillisesti hydroksyyliamiinien ja aldehydien tai ketonien välisellä kondensaatioreaktiolla. Voidaan käyttää myös hydroksyyliamiinien hapetusta esimerkiksi vetyperoksidin tai kaliumpermanganaatin avulla tai oksatsiraanien hajotusta kuumentamalla. Myös oksiimeja voidaan käyttää nitronisynteesin lähtöaineina.


title: Nitronit

text: Syklisiä nitroneja valmistetaan hapettamalla syklinen tertiäärinen amiini m-klooriperbentsoehapon avulla, jota seuraava eliminaatio johtaa hydroksyyliamiiniin. Hydroksyyliamiini voidaan hapettaa nitroniksi muun muassa elohopeaoksidin avulla. Aromaattisia nitroneita tuotetaan usein aromaattisista nitrosoyhdisteistä.


title: Nitronit

text: Nitronit ovat 1,3-dipoleja ja reagoivat 1,3-dipolaarisella sykloadditiolla. Esimerkiksi alkeenien kanssa ne muodostavat isoksatsolidiinejä. Myös monia muita nitronien sykloadditioreaktioita tunnetaan. Nitroneille tunnetaan myös toisiintumisreaktioita ja solvolyysireaktioita esimerkiksi vesi hydrolysoi nitronit aldehydiksi tai ketoniksi ja hydroksyyliamiiniksi.


title: Kapsálin majakka

text: Kapsálin majakka () on vuonna 1853 rakennettu majakka Välimeressä sijaitsevan ja Kreikalle kuuluvan Kytheran saaren eteläosassa. Se on Kapsálinlahteen pistävällä pienellä niemellä Kapsálin kylän pienen syväsataman itäpuolella.


title: Kapsálin majakka

text: Majakka on kahdeksan metriä korkea, ja se toimii aurinkoenergialla. Kapsálin majakkatorni on lieriönmuotoinen ja se on päällystetty rappauksella. Torni nousee yksikerroksisesta asuinrakennuksesta ja tornin huipulla on kirkkaansininen kupoli. Majakka väläyttää viiden sekunnin pituisen valkoisen väläyksen kolmen sekunnin välein. Majakan valon avulla alukset voivat hakeutua suojaan alueella puhaltavilta etelätuulilta. Majakkaan johtaa tie Kapsálin satamasta. Rakennus ei ole avoinna yleisölle.


title: Kapsálin majakka

text: Kapsálin majakka rakennettiin Kytheran ollessa brittivallan alla, ja se valmistui vuonna 1853. Majakka rakennettiin uudelleen noin vuonna 1890. Kapsálin majakan yhteydessä oli aikoinaan ”signaalilippuasema”, josta lippujen avulla annettiin merkkejä aluksille. Toisen maailmansodan aikana paikalliset ihmiset ryöstivät majakan, sillä he kärsivät vaatteiden, ruoan ja muiden perustarvikkeiden puutteesta.


title: Kapsálin majakka

text: Kerosiini lamppua varten sekä muut tarviketäydennykset majakkaan tuotiin ensin Ágios Nikólaokseen, josta ne muulien selässä tuotiin huonokuntoisia teitä pitkin perille majakkaan. Teiden parantuessa muulit vaihtuivat moottoripyörään. Majakanvartijat rakensivat kivistä alueelle altaan, johon he keräsivät sadevettä hätätilanteita ja eläimiä varten. Vuoden 1986 maanjäristyksen seurauksena allas tuhoutui ja kuivui. Majakassa oli aikoinaan myös Fresnel-linssi, joka poistettiin käytöstä vuonna 1990 ja sijoitettiin majakan yhteydessä olevaan asuinrakennukseen. Samana vuonna majakka automatisoitiin. Vuoden 2007 jälkeen Kapsálin majakassa ei ole ollut majakanvartijaa.


title: Cristina Rey

text: Cristina Rey Cerpa (s. 2. huhtikuuta 1976 Terrassa) on espanjalainen entinen uimari. Hän edusti seuratasolla Club Náutico Terrassaa. Rey kilpaili Barcelonan olympialaisissa 1992, joissa hän oli 16-vuotiaana 200 metrin selkäuinnissa 34:s.


title: Franz Koschina

text: Franz Koschina (s. 2. huhtikuuta 1939 Zistersdorf) on itävaltalainen entinen nyrkkeilijä. Hän kilpaili alle 67-kiloisten sarjassa Rooman olympialaisissa 1960, joissa hän putosi toisella kierroksella. Koschina voitti samassa painoluokassa maansa mestaruuden vuosina 1963 ja 1964.


title: Nižyn

text: Nižyn (, , "Nežin") on keskikokoinen kaupunki Ukrainan pohjoisosissa Tšernihivin alueella, noin 120 kilometriä Kiovasta koilliseen. Hallinnollisesti Nižyn on suoraan Tšernihivin alueen ohjauksessa oleva kaupunkialue.


title: Nižyn

text: Nižynin rautatieasema on merkittävä solmukohta Valko-Venäjältä ja Venäjän läntisimmistä osista tulevalle rautatieliikenteelle. Kaupungissa Kiovasta Pietariin ja Moskovaan kulkevat pääradat haarautuvat. Aseman kautta kulkevat myös Kiovan ja maakuntakeskus Tšernihivin väliset junat.Satelliittikuvissa näkyy 5 kilometriä kaupungin pohjoispuolella sijaitseva (sotilas)lentoasema.


title: Nižyn

text: Paikkakunta mainitaan historiallisissa dokumenteissa vuodesta 1147. Kaupunkioikeudet se sai 1625.


title: Nižyn

text: Kaupungissa toimii paikallishistoriaa esittelevä museo. Kaupungin nähtävyyksiin kuuluu myös on patsas ukrainalaissyntyiselle Nikolai Gogolille ja paikallisen säilyketehtaan suolakurkkuja juhlistava patsas.


title: Kosmos 300

text: Kosmos 300 () oli Neuvostoliiton Luna-kuuohjelmaan kuulunut epäonnistunut kuuluotain, joka lähetettiin matkaan 23. syyskuuta 1969 Baikonurin avaruuskeskuksesta. Kosmos 300 oli edeltävän Luna 15 -luotaimen kaltainen Luna Ye-8-5 -tyypin kuuluotain, jonka oli tarkoitus tehdä pehmeä laskeutuminen Kuun pinnalle, kerätä näyte Kuun pinnalta ja palata takaisin Maahan. Kantoraketin ylimmän Blok-D-vaiheen vika jätti luotaimen kuitenkin matalalle maata kiertävälle radalle, josta ilmakehän kitka pudotti sen neljä päivää myöhemmin. Epäonnistumisen salaamiseksi luotaimelle annettiin Kosmos-sarjan satelliittitunnus eikä sen todellista tehtävää myönnetty julkisesti.


title: Kosmos 300

text: Kosmos 300 oli Luna Ye-8-5-tyypin näytteenhakijaluotain, ja luotaimen sarjanumero oli 403. Luotaimen kokonaismassa oli noin 5 600 kg, siinä oli noin neljä metriä halkaisijaltaan oleva tukirakenne, johon oli kiinnitetty laskeutumistukijalat, neljä pallomaista polttoainesäiliötä ja rakettimoottorit. Näytteiden ottoa varten luotaimessa oli robottikäsivarsi ja stereokamerajärjestelmä. Lisäksi mukana oli säteilymittari. Pallomainen paluuvaihe näytteiden maahan kuljettamiseen oli ylimpänä.


title: Kosmos 300

text: Kosmos 300 oli kolmas Luna-ohjelman näytteenhakijaluotain. Ensimmäinen luotaimen laukaisu oli epäonnistunut kesäkuussa 1969, ja se ei ollut päässyt edes kiertoradalle asti. Luna 15 oli murskaantunut Kuun pintaan tunteja ennen Yhdysvaltojen Apollo 11 -kuulennon lähtöä paluumatkalle Kuusta kohti maata.


title: Kosmos 300

text: Kosmos 300 laukaistiin Baikonurin avaruuskeskuksesta Proton 8K82K -raketin ja Blok-D-kiihdytysvaiheen yhdistelmällä 23. syyskuuta 1969. Proton-raketti toimi ongelmitta ja lähtö sujui mallikkaasti aina Blok-D-vaiheen ensimmäiseen polttoon. Luotain asettui maan kiertoradalle odottamaan Blok-D-vaiheen toista polttoa, joka olisi saanut luotaimen Kuuhun vievälle radalle. Ensimmäisen polton jälkeen raketin nestemäisen hapen venttiili jumittui kuitenkin auki, minkä seurauksena happi vuosi avaruuteen. Luotain jäi kiihdytysvaiheen kanssa matalle maata kiertävälle radalle, jonka apogeum oli 189 km korkeudella ja perigeum 184 km korkeudella. Ilmakehän kitka pudotti luotaimen neljä päivää myöhemmin.


title: Lorna Frampton

text: Lorna Frampton (2. huhtikuuta 1920 – 23. helmikuuta 2009 Epsom) oli brittiläinen uimari.


title: Lorna Frampton

text: Frampton voitti vuonna 1936 maansa olympiakarsinnat ja pääsi joukkueeseen kuudentoista vuoden ikäisenä. Hän sijoittui olympiakisoissa kuudenneksi 100 metrin selkäuinnissa ja oli seuraavana vuonna nopein maansa amatöörien mestaruuskisoissa 150 jaardin selkäuinnissa. Frampton oli voittamassa kultaa 3 × 110 jaardin sekauintiviestissä brittiläisen imperiumin kisoissa 1938, mutta toisen maailmansodan puhkeaminen lopetti hänen uransa.


title: Lorna Frampton

text: Frampton työskenteli kilpailu-uransa aikana pankkivirkailijana ja toimi 1950-luvulla Watford Swimming Clubissa valmentajana.


title: Mika Manninen

text: Mika Manninen (s. 18. kesäkuuta 1971 Tampere) on suomalainen entinen jääkiekkomaalivahti. Hän torjui yhteensä 75 runkosarja- ja viisi playoff-ottelua SM-liigassa, Tampereen Ilveksen paidassa. Uransa lopulla Manninen pelasi myös Saksassa ja Ruotsissa.


title: Mika Manninen

text: Manninen sai ensimmäisen kerran pelituntumaa miesten peleistä jo 17-vuotiaana Ikurin Viren II-divisioonajoukkueesta kaudella 1989–1990. Kaudeksi 1990–1991 hän siirtyi Tampereen Ilvekseen, joille Manninen torjui kauden päätteeksi A-nuorten Suomenmestaruuden. Kaudella 1991–1992 Manninen debytoi SM-liigassa pelaten kaksi runkosarjaottelua. Hän torjui Ilveksen A-nuorille SM-hopeaa.


title: Mika Manninen

text: Kaudella 1992–1993 Manninen torjui 10 runkosarjaottelussa, mutta nousi pudotuspeleihin Ilveksen vastuunkantajaksi, kun Jukka Tammi loukkaantui. Hän torjui neljässä puolivälieräottelussa, jotka joukkue hävisi TPS:lle otteluvoitoin 3-1. Manninen jatkoi Ilveksen kakkosmaalivahtina Tammen parina vielä kaksi seuraavaa kautta. Kauden 1995–1996 hän aloitti joukkueen ykkösmaalivahtina, kun Tammi siirtyi TuToon. A-nuorissa edelliskauden pelannut Vesa Toskala nousi kuitenkin Mannisen ohi Ilveksen ykkösmaalivahdiksi. Manninen jätti joukkueen ja siirtyi loppukaudeksi Saksan DEL-liigassa pelanneeseen Kaufbeurer Adleriin.


title: Mika Manninen

text: Uransa viimeisen kauden 1996–1997 Manninen pelasi Ruotsissa Ruotsin I-divisioonajoukkue Rögle BK:n ja Elitserien-joukkue HV71:n riveissä. Jälkimmäisenä mainitussa joukkueessa hän toimi Boo Ahlin kakkosmaalivahtina.


title: Mika Manninen

text: Kiekkouran jälkeen Manninen on toiminut verkostomarkkinoinnin parissa ja viimeksi Finlandia Group -nimisen rahastosijoitusyhtiön hallituksen puheenjohtajana.


title: Pihla (ikkuna- ja ovivalmistaja)

text: Pihla, aiemmin Pihlavan Ikkuna Oy on korjausrakentamiseen keskittyvä ikkunatoimittaja ja osa pohjoismaista ikkuna- ja ovikonserni Inwidoa . Pihla valmistaa puualumiini-ikkunoita ja -terassi- ja parvekeovia, liukuovia sekä ulko-ovia, joita markkinoidaan Pihla-tuotemerkillä.


title: Pihla (ikkuna- ja ovivalmistaja)

text: Pihlavan Ikkuna Oy perustettiin 1991 ja siitä tuli 2000-luvun alussa yksi Suomen suurimmista ikkunavalmistajista. Tunnustuksena hyvästä työpaikasta yritys sai vuonna 2005 Hyvän Työnantajan Palkinnon. Vuonna 2014 liikevaihto oli 69,9 miljoonaa euroa ja yritys työllisti suoraan 296 henkeä.


title: Pihla (ikkuna- ja ovivalmistaja)

text: Pihlan historia alkoi vuonna 1976, jolloin Raimo Pihlava perusti kotikuntaansa Ruoveden rakennuspuusepät -yhtiön. Tuotannossa oli alusta alkaen erilaisia rakentamiseen liittyviä tuotteita, kuten ikkunanpuitteita ja karmeja, ovia ja portaita. Yrityksen nimi muuttui Pihlavan Puuksi vuonna 1980 ja reilu vuosikymmen myöhemmin Pihlavan Ikkunaksi.


title: Pihla (ikkuna- ja ovivalmistaja)

text: Inwido Finland Oy osti Pihlavan Ikkuna Oy:n vuonna 2005. Vuoden 2015 alussa Inwido sulautti Pihlavan Ikkuna Oy:n emoyhtiöön, mutta jatkoi tuotantoa ikkuna- ja ovitehtaalla Pohjois-Hämeessä Ruoveden kunnassa Pihla-tuotemerkillä. Vuonna 2015 Pihla oli Inwidon suurin tuotantoyksikkö Suomessa ja tuotantolaitos työllisti noin 200 työntekijää. Toukokuussa 2015 Inwido investoi merkittävästi tuotantoon Ruovedellä ja avasi tehtaalla uuden lasinleikkauslinjan.


title: Anton Pain Ratu

text: Anton Pain Ratu (s. 2. tammikuuta 1929) on indonesialainen roomalaiskatolinen piispa. Hänet vihittiin Jumalan Sanan seuran papiksi 17. elokuuta 1958 ja nimitettiin Atambuan hiippakunnan vihkipiispaksi sekä Zaban titulaaripiispaksi 2. huhtikuuta 1982. Piispaksi vihkiminen seurasi 21. syyskuuta. Pääkonsekraattorina toimi Theodorus van den Tillaart, jota avustivat Francis Xavier Sudartanta Hadisumarta, Donatus Djagom ja Gregorius Manteiro.


title: Anton Pain Ratu

text: Ratu sai 3. helmikuuta 1984 nimityksen Atambuan piispaksi, jona hän toimi, kunnes jäi eläkkeelle 2. kesäkuuta 2007.


title: Dominikus Saku

text: Dominikus Saku (s. 3. huhtikuuta 1960) on indonesialainen roomalaiskatolinen piispa. Hänet vihittiin papiksi Atambuan hiippakuntaan 29. syyskuuta 1992 ja nimitettiin sen piispaksi 2. kesäkuuta 2007. Piispaksi vihkiminen seurasi 21. syyskuuta. Pääkonsekraattorina toimi Anton Pain Ratu, jota avustivat Peter Turang ja Girulfus Kherubim Pareira.


title: Käy yrttitarhasta polku

text: Käy yrttitarhasta polku on evankelis-luterilaisen kirkon virsikirjan virsi numero 77 ja yksi lauletuimmista pitkäperjantain virsistä. Virren on säveltänyt ja sanoittanut ruotsalainen Carl Gotthard Liander (1847-1916). Alkuperäinen ruotsinkielinen teksti alkaa sanoin "Från örtagården leder"; uudemman, Ruotsissa käytetyn version mukaan "Det går från örtagården". Laulu on myös Ruotsin kirkon (suomenkielisessä) Virsikirjassa numerolla 715. Sen suomen- ja ruotsinkieliset tekstit ovat samassa muodossa kuin Suomen ev. lut. kirkon virsikirjoissa. Laulu julkaistiin alun perin ruotsalaisen herätysliikkeen Evangeliska Fosterlands-stiftelsenin (EFS) laulukirjassa "Sionstoner" (suom. "Siionin säveliä") vuonna 1889. Virren suomensi Martti Ruuth vuonna 1903, mutta virsikirjaan se hyväksyttiin vasta vuonna 1986. Suomeksi virren ovat levyttäneet mm. Samuli Edelmann, Kalevi Korpi (mm. viimeisen säkeistön teksti alkuperäisessä hengellisen laulun muodossa: "Niin opit uuden laulun / sen uuden armahan, / mit' taivaan joukot laulaa / siell' eessä Karitsan. / Hän täytti kaikki eestämme, / mutta tuskien tie ol' se.") ja Viktor Klimenko.


title: Peter Turang

text: Peter Turang (s. 23. helmikuuta 1947) on indonesialainen roomalaiskatolinen arkkipiispa. Hänet vihittiin papiksi 18. joulukuuta 1974 ja nimitettiin Kupangin koadjuuttoriarkkipiispaksi 21. huhtikuuta 1997. Piispaksi vihkiminen seurasi 27. heinäkuuta. Pääkonsekraattorina toimi Julius Riyadi Darmaatmadja, jota avustivat Pietro Sambi ja Gregorius Manteiro.


title: Peter Turang

text: 10. lokakuuta 1997 Turangista tuli Kupangin arkkipiispa.


title: Michael Kurt

text: Michael Kurt (s. 2. huhtikuuta 1980 Wiedlisbach) on sveitsiläinen koskimeloja. Hän edustaa seuratasolla Solothurner Kajakfahreria.


title: Michael Kurt

text: Kurt sai EM-kisoista 2000 pronssia kajakkiyksikköjen joukkuekilpailusta ja oli voittamassa lajin maailmanmestaruutta kesällä 2003. Hän sijoittui Ateenan olympialaisissa 2004 kajakkiyksiköissä 20:nneksi oltuaan aiemmin karsintakierroksen paras, mutta sai kyseisellä kaudella joukkuekilpailusta Euroopan-mestaruuden Skopjessa pidetyistä kisoista. Vuonna 2008 Kurt oli joukkuekilpailussa toistamiseen EM-kisojen pronssilla ja osallistui olympialaisiin, joissa hän putosi karsinnassa. Lontoon olympialaisissa 2012 hän sijoittui 13:nneksi. Hän voitti kajakkiyksikön henkilökohtaisen Euroopan-mestaruuden Krakovassa 2013.


title: Hubertus Leteng

text: Hubertus Leteng (s. 1. tammikuuta 1959) on indonesialainen roomalaiskatolinen piispa. Hänet vihittiin papiksi Rutengin hiippakuntaan 29. heinäkuuta 1988 ja nimitettiin sen piispaksi 7. marraskuuta 2009. Piispaksi vihkiminen seurasi 14. huhtikuuta 2010. Pääkonsekraattorina toimi Girulfus Kherubim Pareira, jota avustivat Vincentius Sensi Potokota ja Datus Hilarion Lega.


title: Teijon kartano

text: Teijon kartano on vuonna 1770 valmistunut ruukinkartano Salon kaupungin Perniössä Varsinais-Suomessa.


title: Teijon kartano

text: Kartanon tärkeimmät rakennukset on piirtänyt Christian Friedrich Schröder, joka suunnitteli myös Fagervikin kartanon. Kartanomiljöö on hyvin säännöllinen pitkine käytävineen ja ranskalaisine puutarhoineen. Rokokoo-tyyliä edustavan päärakennuksen tunnusomainen piirre on kahteen kertaan katkaistu mansardikatto.


title: Teijon kartano

text: Teijon ruukinkartanon ympärille syntyi kokonainen yhdyskunta, Teijon kylä. Vuonna 1830 sinne rakennettiin erikoinen pagodityylinen Teijon kirkko.


title: Hindustan Times

text: Hindustan Times on englanninkielinen päivittäin julkaistava sanomalehti Intiassa. Se perustettiin vuonna 1924 ja sen juuret ovat Intian itsenäisyysliikkeessä. "Hindustan Times" kuuluu Intian johtaviin sanomalehtiin.


title: Vincentius Sensi Potokota

text: Vincentius Sensi Potokota (s. 11. heinäkuuta 1951) on indonesialainen roomalaiskatolinen arkkipiispa. Hänet vihittiin papiksi 11. toukokuuta 1980 ja nimitettiin Maumeren hiippakunnan piispaksi 14. joulukuuta 2005. Piispaksi vihkiminen seurasi 23. huhtikuuta 2006. Pääkonsekraattorina toimi Julius Riyadi Darmaatmadja, jota avustivat Girulfus Kherubim Pareira ja Hilarius Moa Nurak.


title: Vincentius Sensi Potokota

text: 14. huhtikuuta 2007 Sensi Potokota sai nimityksen Enden arkkipiispaksi, joksi hänet asetettiin 7. kesäkuuta.


title: Michael Fassbender

text: Michael Fassbender (s. 2. huhtikuuta 1977 Heidelberg, Baden-Württemberg, Saksa) on saksalais-irlantilainen näyttelijä. Hänet tunnetaan muun muassa rooleistaan elokuvissa "Kunniattomat paskiaiset" (2009), "Prometheus" (2012), "12 Years a Slave" (2013) ja "Steve Jobs" (2015), josta hän sai Oscar-ehdokkuuden parhaasta miespääosasta. Lisäksi hän on näytellyt "X-Men"-elokuvasarjassa Magnetoa vuodesta 2011 lähtien.


title: Michael Fassbender

text: Fassbender syntyi Heidelbergissä silloisessa Länsi-Saksassa. Hänen äitinsä on pohjoisirlantilainen ja isänsä saksalainen. Fassbenderin ollessa kaksivuotias perhe muutti Irlantiin, jossa he pitivät arvostettua ravintolaa. 19-vuotiaana Fassbender muutti opiskelemaan Lontooseen.


title: Michael Fassbender

text: Fassbender on naimisissa ruotsalaisen näyttelijän Alicia Vikanderin kanssa.


title: Michael Fassbender

text: Fassbender aloitti uransa teatterissa vuonna 1994. Vuonna 2001 hän teki televisiodebyyttinsä sarjassa "Taistelutoverit". Hänen ensimmäinen elokuvaroolinsa oli vuonna 2007 fantasiaelokuvassa "300". Hän on näytellyt muun muassa elokuvissa "Hunger" (2008), "Fish Tank" (2009), "Kunniattomat paskiaiset" (2009), "" (2011), "Shame" (2011), "Prometheus" (2012) ja "12 Years a Slave" (2013).


title: Salaattipiikkiputki

text: Salaattipiikkiputki, Meksikossa "culantro" ("Eryngium foetidum"), on trooppinen monivuotinen kasvi sarjakukkaisten heimosta. Luonnostaan sitä esiintyy Meksikossa ja Etelä-Amerikassa, mutta sitä viljellään kaikkialla.


title: Salaattipiikkiputki

text: Salaattipiikkiputkea käytetään paljon mausteena ja marinadeissa Länsi-Intiassa. Sitä käytetään myös Kambodžassa, Thaimaassa, Intiassa, Vietnamissa ja muissa Aasian osissa, ja sillä on laajalti käyttöä kulinaarisena yrttinä. Laji säilyttää värinsä ja makunsa hyvin kuivattaessakin. Toisinaan sitä käytetään korianterin sijasta, mutta sen maku on paljon vahvempi. Ne eivät ole keskenään sukua.


title: Salaattipiikkiputki

text: Lääkinnässä käytetään kasvin lehtiä ja juurta teejuomana herättämään ruokahalua, edistämään ruoansulatusta, koliikin hoidossa, mahavaivojen lievittämiseksi, ilmavaivojen hoitamisessa ja afrodisiakumina.


title: Datus Hilarion Lega

text: Datus Hilarion Lega (s. 21. lokakuuta 1956 Kupang) on indonesialainen roomalaiskatolinen piispa. Hänet vihittiin papiksi Rutengin hiippakuntaan 15. kesäkuuta 1984 ja nimitettiin Manokwari-Sorongin hiippakunnan piispaksi 30. kesäkuuta 2003. Piispaksi vihkiminen seurasi 7. syyskuuta. Pääkonsekraattorina toimi Francis Xavier Sudartanta Hadisumarta, jota avustivat Julius Riyadi Darmaatmadja ja Jacobus Duivenvoorde.


title: Panamahattu

text: Panamahattu on panamapalmun ("Carludovica palmata") lehtiliuskoista punottu lierihattu. Nimestään huolimatta panamahattu on kotoisin Ecuadorista, joka on myös sen tärkein valmistusmaa. Panamahattu tuli kuitenkin tunnetuksi maailmalla Panaman kautta: joko Panaman kanavan rakennustöiden yhteydessä tai hatun kauppareitin välisataman nimestä.


title: Panamahattu

text: Panamahattu on kevyt ja ilmava kesäpäähine, joka on tuttu näky muun muassa Wimbledonin tennisturnauksen katsomoissa. Se soveltuu erityisen hyvin vaalean puvun kanssa käytettäväksi. Panamahattu on myös kätevä matkahattu, sillä sen voi kääriä rullalle. Tropiikissa panamahattu on säilyttänyt käytännöllisyytensä vuoksi suosionsa arkipäähineenäkin.


title: Panamahattu

text: Aidon hyvälaatuisen ecuadorilaisen panamahatun valmistaminen voi kestää yhdestä neljään kuukautta.


title: Vicente Rodrigo Cisneros Durán

text: Vicente Rodrigo Cisneros Durán (23. helmikuuta 1934 – 29. joulukuuta 2017) oli ecuadorilainen roomalaiskatolinen arkkipiispa. Hänet vihittiin papiksi 17. heinäkuuta 1957 ja nimitettiin Guayaquilin arkkihiippakunnan vihkipiispaksi sekä Tigisi in Mauretanian titulaaripiispaksi 1. joulukuuta 1967. Piispaksi vihkiminen seurasi 7. tammikuuta 1968. Pääkonsekraattorina toimi Bernardino Carlos Guillermo Honorato Echeverría Ruiz, jota avustivat Pablo Muñoz Vega ja Manuel de Jesús Serrano Abad.


title: Vicente Rodrigo Cisneros Durán

text: Cisneros Durán sai 4. heinäkuuta 1969 nimityksen Ambaton piispaksi ja 15. helmikuuta 2000 Cuencan arkkipiispaksi. Hän jäi eläkkeelle 20. huhtikuuta 2009.


title: Germán Trajano Pavón Puente

text: Germán Trajano Pavón Puente (s. 28. lokakuuta 1936 Quito) on ecuadorilainen roomalaiskatolinen piispa. Hänet vihittiin papiksi 29. kesäkuuta 1960 ja nimitettiin Tulcánin hiippakunnan piispaksi 28. tammikuuta 1989. Piispaksi vihkiminen seurasi 25. helmikuuta 1989. Pääkonsekraattorina toimi Antonio José González Zumárraga, jota avustivat Luigi Conti ja Bernardino Carlos Guillermo Honorato Echeverría Ruiz.


title: Germán Trajano Pavón Puente

text: 19. huhtikuuta 2001 Pavón Puente sai nimityksen Ambaton piispaksi.


title: Orkla Foods Finland

text: Orkla Foods Finland Oy, entinen Felix Abba, kuuluu Orklan suomalaisten elintarvikeyhtiöiden muodostamaan operatiiviseen kokonaisuuteen, Orkla Suomeen ja on osa Suomessa toimiva norjalaista Orkla-konsernia. Yhtiön kotipaikka on Turku. Yrityksen liikevaihto on noin 95 miljoonaa euroa, ja työntekijöitä on lähes 200.


title: Orkla Foods Finland

text: Orkla Foods toimii monella paikkakunnalla ja useassa maassa: Turussa (Suomi), usealla paikkakunnalla Ruotsissa, Põltsamaassa (Viro), Riiassa (Latvia), Kaunasissa (Liettua), Mattersburgissa (Itävalta), Lidyassa (Turkki) ja Thaimaassa.


title: Orkla Foods Finland

text: Orkla Foods Finlandin lisäksi Orklan Suomen toimintoihin kuuluu Orkla Confectionery & Snacks -yhtiö (Vantaalta), joka vastaa puolestaan esimerkiksi Taffel-perunalastujen (Ahvenanmaa), Oolannin-perunaeinesten, Panda-makeisten ja Kantolan keksien tuotannosta.


title: Orkla Foods Finland

text: Ruotsalaisen AB Felixin tuotteiden markkinointi alkoi Suomessa vuonna 1963. Abba Oy perustettiin vuonna 1968 ja Oy Felix Ab vuonna 1986, jolloin se osti Sauvosta Turun Urusvuoreen muuttaneen Marco California -yhtiön. Kaksi ruotsalaisyritystä fuusioituivat Felix Abba Oy Ab:ksi vuonna 1991.


title: Orkla Foods Finland

text: Vuonna 1996 Felix Abba osti Turun Kalan, jonka mukana tulivat kalasäilykemerkit Vesta ja Tiira. Kahta vuotta myöhemmin ostettiin Unileveriltä Ahti-sillit. Vuonna 2005 yritys osti Pandan makeistehtaat ja vuonna 2010 virolaisen suklaavalmistaja Kalevin.


title: Orkla Foods Finland

text: Vuonna 2012 Felix Abba osti Rymättylän Röölässä toimivan silliyhtiö Boyfoodin.


title: Orkla Foods Finland

text: Vuonna 2014 Orkla lakkautti Rymättylän sillitehtaan.


title: Orkla Foods Finland

text: Vuonna 2018 Orkla ilmoitti sulkevansa Turun-tehtaansa ja siirtävänsä Ahti- ja Vesta-sillien valmistuksen Puolaan sekä Felixin kurkku- ja punajuurituotteiden valmistuksen Ruotsiin ja Tšekkiin. 48 työntekijää irtisanottiin.


title: Monumento a los Lanceros

text: Monumento a los Lanceros tai Vargas Swamp Lancers on muistomerkki 1819 vuonna käydyn Vargas Swampin taistelun muistoksi. Veistos valmistui vuonna 1970. Massiivisen veistoksen on suunnitellut ja veistänyt Rodrigo Arenas. Muistomerkki sijaitsee Boyacán departementissa lähellä Paipan kylää Kolumbiassa. Veistos koostuu 14 pronssisesta keihäsmiehestä ja massiivisesta betonisesta keihään kärjestä. Muistomerkki on 33 metriä korkea.


title: Lars G. Thelestam

text: Lars G. Thelestam (4. heinäkuuta 1939 Helsinki) on suomenruotsalainen teatteri- ja elokuvaohjaaja. Thelestam on ohjannut kolme pitkää elokuvaa sekä televisiosarjoja ja televisioelokuvia sekä Suomessa että Ruotsissa.


title: Lars G. Thelestam

text: Yleisradion televisio- ja radio-ohjaajakoulutuksen saanut Thelestam opiskeli elokuva-alaa Tukholman elokuvakoulussa vuosina 1966–1968. Ruotsissa valmistui myös esikoisohjaus "Gangsterfilmen" (1974), joka oli mukana Berliinin elokuvajuhlien parhaan elokuvan kilpailusarjassa (Kultainen karhu) ja joka palkittiin parhaan ulkomaalaisen elokuvan Jussilla. Thelestamin ainoa Suomessa ohjattu elokuva on Mauri Sariolan Susikoski-poliisiromaaniin perustuva "Tuntematon ystävä" (1978).


title: Lars G. Thelestam

text: Myös teatteria Thelestam on tehnyt niin Suomessa kuin Ruotsissakin – Suomessa muun muassa Svenska Teaternissa, Suomen Kansallisteatterissa ja viimeisimpänä Tornionlaakson Teatterissa.


title: Marco Pérez Caicedo

text: Marco Pérez Caicedo (s. 14. heinäkuuta 1967) on ecuadorilainen roomalaiskatolinen piispa. Hänet vihki papiksi Guayaquilin arkkihiippakuntaan Juan Ignacio Larrea Holguín 19. maaliskuuta 1992. Hänet nimitettiin sen vihkipiispaksi ja Traiectum ad Mosamin titulaaripiispaksi 10. kesäkuuta 2006. Piispaksi vihkiminen seurasi 22. heinäkuuta. Pääkonsekraattorina toimi Antonio Arregui Yarza, jota avustivat Giacomo Guido Ottonello ja Raúl Eduardo Vela Chiriboga.


title: Marco Pérez Caicedo

text: Pérez Caicedo sai 10. helmikuuta 2012 nimityksen Babahoyon piispaksi.


title: Luis Alberto Luna Tobar

text: Luis Alberto Luna Tobar OCD (15. joulukuuta 1923 Quito – 7. helmikuuta 2017 Quito) oli ecuadorilainen roomalaiskatolinen arkkipiispa. Hänet vihittiin papiksi 23. kesäkuuta 1946 ja nimitettiin Quiton arkkihiippakunnan vihkipiispaksi sekä Mullin titulaaripiispaksi 17. elokuuta 1977. Piispaksi vihkiminen seurasi 18. syyskuuta. Pääkonsekraattorina toimi Pablo Muñoz Vega, jota avustivat Antonio José González Zumárraga ja José Gabriel Diaz Cueva.


title: Luis Alberto Luna Tobar

text: Luna Tobar sai 7. maaliskuuta 1981 nimityksen Cuencan arkkipiispaksi, jona hän toimi, kunnes jäi eläkkeelle 15. helmikuuta 2000.


title: Hilarius Moa Nurak

text: Hilarius Moa Nurak (21. helmikuuta 1943 Waekabubak – 29. huhtikuuta 2016 Singapore) oli indonesialainen roomalaiskatolinen piispa. Hänet vihittiin Jumalan Sanan seuran papiksi 2. elokuuta 1972 ja nimitettiin Pangkal-Pinangin hiippakunnan piispaksi 30. maaliskuuta 1987. Piispaksi vihkiminen seurasi 2. elokuuta. Pääkonsekraattorina toimi Darius Nggawa, jota avustivat Alfred Gonti Pius Datubara ja Joseph Hubertus Soudant.


title: Joseph Duffy

text: Joseph Duffy (s. 3. helmikuuta 1934 Dublin) on irlantilainen roomalaiskatolinen piispa. Hänet vihittiin papiksi 22. kesäkuuta 1958 ja nimitettiin Clogherin hiippakunnan piispaksi 7. heinäkuuta 1979. Piispaksi vihkiminen seurasi 2. syyskuuta. Pääkonsekraattorina toimi Tomás Ó Fiaich, jota avustivat Gaetano Alibrandi ja Patrick Mulligan.


title: Joseph Duffy

text: Duffy jäi eläkkeelle 6. toukokuuta 2010.


title: Hirvensalon Heitto

text: Hirvensalon Heitto on Hirvensalossa toimiva urheiluseura. Seura on perustettu vuonna 1926 jatkamaan aiemmin paikallisen työväenyhdistyksen alaisena toimineen Sorron Veikkojen toimintaa. Työväen Urheiluliiton jäseneksi se hyväksyttiin vuotta myöhemmin. Alkuperäisinä lajeina seuralla olivat voimistelu, yleisurheilu, hiihto ja nyrkkeily.


title: Hirvensalon Heitto

text: Seura lakkautettiin vuonna 1931 kommunistisena järjestönä. Ajatus omasta seurasta jäi kuitenkin edelleen itämään ja seura perustettiinkin uudelleen loppuvuodesta 1944. Seuraavana vuonna toimintansa aloittivat urheilujaoston alaisuudessa jalkapallo, yleisurheilu, hiihto ja nyrkkeily. 1970-luvulta lähtien seuran päälajeina olivat jalkapallo ja suunnistus. Nykyisin seura on paljolti keskittynyt kuntoliikunnan järjestämiseen, mutta sen riveissä voi silti harrastaa kilpailumielessä jalkapalloa, suunnistusta ja salibandya. Hirvensalon Heiton jalkapallojaosto pelaa kaudella 2016 Turun Piirin Nelosessa.


title: Hirvensalon Heitto

text: Hirvensalon Heiton jalkapallojaosto herätettiin henkiin vuonna 2006, kun seura ilmoittautui Turun piirin Kutoseen. Tätä ennen Heitolla oli ollut vilkasta junioritoimintaa, ja miesten uusi edustusjoukkue koostuikin suurilta osin omista kasvateista. Joukkue pelasi vuosina 2007-2010 Turun piirin Kutosen ylälohkossa, mutta ei onnistunut nostamaan sarjatasoa. Vuonna 2011 astui voimaan uusi sarjajärjestelmä, jossa syksyn tasolohkot poistettiin ja koko kausi pelattiin kolmessa eri lohkossa. Heitto voitti oman lohkonsa näytöstyyliin, häviten vain kaksi ottelua koko kauden aikana. Näin varmistui myös joukkueen nousu 5. divisioonaan.


title: Amorin Apulainen

text: Amorin Apulainen () on vuoden 2003 yhdysvaltalainen televisiosarja, jonka ovat tuottaneet Jeff Rake ja Darren Star. Sarjan on tuottanut Twentieth Century Fox. Yhdysvalloissa sarjaa esitti NBC, Australiassa Network Seven, Arena ja FOX8. Britanniassa sarjaa esitettiin Livingillä, Channel 4:llä ja E4:llä. Sarjasta kuvattiin 18 jaksoa, mutta Yhdysvalloissa esitettiin vain 11 jaksoa. Koko sarja esitettiin Ranskassa, Britanniassa ja Kanadassa.


title: Jalkapallon suomenmestaruuskilpailut 1922

text: Jalkapallon SM-kilpailu 1922 järjestettiin neljättätoista kertaa Suomen historiassa. Suomen jalkapallomestaruuden voitti Helsingin Palloseura.


text: Kaikkiaan 19 joukkuetta oli ilmoittautunut mukaan kilpailuun. Turusta IFK, Urheiluliitto ja Riento, Viipurista VBJS, Reipas ja Viipurin Venäläinen Yhdistys, Vaasasta Vasama, IFK ja Vasa IS, Helsingistä HPS, IFK, KIF ja HJK. Lisäksi mukana olivat Tampereen Palloilijat, Gamlakarleby IF, Pietarsaaren Drott, Oulun Partiolais-Palloilijat, Lappeenrannan Luistinseura ja Kotkan Into. Osanottajalistaan tuli kilpailun kuluessa joitakin muutoksia.


text: Saldo koko kaudelta


title: Rovaniemen Kanuunat

text: Rovaniemen Kanuunat on vuonna rovaniemeläinen, vuonna 1979 perustettu jalkapalloseura. Yhdistysrekisteriin Kanuunat virallistettiin vuonna 1983. Seuran perustamisen alkuperäisenä tarkoituksena oli tarjota aktiivisen pelaamisen jo lopettaneille pelaajille mahdollisuus pitää taitojaan yllä samanmielisessä seurassa ilman paineita menestymisestä. Parhaimmillaan Kanuuna pelasi Kakkosessa kaudet 1996-1998, kunnes seuran edustusjoukkueen toiminta lopetettiin toistaiseksi vuosituhannen vaihteessa.


title: Rovaniemen Kanuunat

text: Vuosien 2001-2004 aikana seura keskittyi pelkästään junioritoimintaan, kunnes toiminta jälleen loppui ja seuran juniorit siirtyivät pelaamaan joko Rovaniemen Palloseuran tai FC Lynxin juniorijoukkueisiin.


title: Rovaniemen Kanuunat

text: Vuodesta 2007 lähtien seura on panostanut futsaliin ja seuran edustusjoukkue pelasi kaudella 2010-2011 futsalin Ykköstä.


title: Rovaniemen Kanuunat

text: Tunnettuja seuran riveissä pelanneita pelaajia ovat mm. Keith Armstrong, Mika Lumijärvi, Ridvan Zeneli ja Juha Majava.


title: Rovaniemen Kanuunat

text: Seuran kotisivut


title: Myrtidiótissan luostari

text: Myrtidiótissan luostari (, myös Μονή Μυρτιδίων, "Moní Myrtidíon") on ortodoksinen luostari Kytheran saarella Kreikassa. Luostari on saaren suurin, ja se sijaitsee muutaman kilometrin päässä Kalokairinéksen kylästä länteen, saaren länsiosassa. Luostarissa on 26 metriä korkea kalkkikivestä rakennettu kellotorni.


title: Myrtidiótissan luostari

text: Vuonna 2011 luostarissa oli yksi vakituinen asukas.


title: Myrtidiótissan luostari

text: Luostarissa on säilytetty vuosisatojen ajan Panagía Myrtidiótissan () eli ”myrtin Neitsyt Marian” ihmeitätekevää ikonia. Tämä ikoni on kuvastanut tuhansille kytheralaisille ortodoksista uskoa sen löytymisestä lähtien. Myös saarelta lähteneet siirtolaiset pitävät ikonia siteenä Kytheraan.


title: Myrtidiótissan luostari

text: Legendan mukaan eräs paimen oli paimentamassa lampaitaan alueella, kunnes eräänä päivänä hän eläimiä juomapaikalle viedessään löysi Neitsyt Marian ikonin läheltä pientä myrttipuuta. Paimen vei ikonin mukanaan kotiinsa, mutta yön aikana ikoni palautui takaisin myrttipuun ääreen. Paimen näki unessaan enkelin, joka kertoi Neitsyt Marian haluavan paimenen rakentavan pienen kirkon myrttipuun viereen. Paimen rakensi kirkon ja sijoitti ”Myrtidiótissaksi” nimeämänsä ikonin sinne. Tämä kirkko ikoneineen sijaitsee uudemman vuonna 1857 valmistuneen Panagía Myrtidiótissan kirkon alapuolella luostarin alueella. Merirosvojen tehdessä hyökkäyksiä saarelle ikonia säilytettiin turvallisuussyistä eräässä kirkossa Chóran linnoituksessa.


title: Myrtidiótissan luostari

text: Ikoni on asetettu löytymisensä jälkeen puisten kehysten sisään, ja vuonna 1837 taiteilija Nikólaos Spithákis koristeli sitä kullalla. Nykyisin vain ikonissa olevat kasvojen kohdat ovat alkuperäisasussaan, vaikkei niistäkään käy enää ilmi kasvonpiirteet. Kultaisen koristelun alaosassa on esitetty kolme Panagía Myrtidiótissan ansioksi luettavaa ihmettä, jotka ovat ikonin löytyminen, halvaantuneen parantuminen ja Chóran linnoituksen pelastuminen salamaniskulta vuonna 1829.


title: Myrtidiótissan luostari

text: Vuosittain 1.–15. elokuuta, väliseksi ajaksi sadat uskovaiset menevät johonkin saaren kolmesta luostarista eli Myrtidiótissaan, Agía Móniin tai Agía Elésaan paastoamaan ja elämään luostarien päiväohjelman mukaan. 15. elokuuta on Neitsyt Marian kuolonuneen nukkumisen muistopäivä. Vuosittain 24. syyskuuta luostarissa juhlitaan ikonin löytymistä. Vuosittain suuren paaston ensimmäisestä sunnuntaista lähtien ikoni kuljetetaan 15. päivän kuluessa luostarista Chóraan. Saattue kulkee useimpien Kytheran kylien läpi ja monet uskovaiset seuraavat ikonisaattuetta koko matkan alusta loppuun.


title: Kuuman kaakaon ilmiö

text: Kuuman kaakaon ilmiö on ilmiö, jossa kuumaan nesteeseen lisätty liukeneva pulveri muuttaa astian kopauttamisesta kuultavan äänen taajuutta. Ilmiö havaitaan tyypillisesti valmistettaessa kuumaa kaakaojuomaa tai pikakahvia.


title: Kuuman kaakaon ilmiö

text: Ilmiö voidaan selittää nesteen kuplatiheyden vaikutuksella nesteen äänen nopeuteen. Astiasta kuultavan äänen taajuus on seisova aalto, jonka aallonpituus on neljäsosa astian pohjan ja nesteen pinnan välimatkasta.


title: Kuuman kaakaon ilmiö

text: Kun nestettä sekoitetaan, kaasukuplat alentavat äänen nopeutta nesteessä laskien taajuutta. Kun kuplat vähenevät, palautuu taajuus takaisin ennalleen.


title: Kuuman kaakaon ilmiö

text: Ilmiö dokumentoitiin ensimmäisen kerran vuonna 1982.


title: Esa Lindell

text: Esa Lindell (s. 23. toukokuuta 1994 Helsinki) on suomalainen jääkiekkopuolustaja, joka pelaa NHL-joukkue Dallas Starsin organisaatiossa.


title: Esa Lindell

text: Lindell on Tikkurilan Jää-Veikkojen kasvatti. Hän pelasi juniorina sittemmin Kiekko-Vantaassa, josta Lindell siirtyi C-juniori-ikäisenä Jokereihin. Hän voitti joukkueessa C-nuorten Suomenmestaruuden vuosina 2009 ja 2010. Kaudella 2009–2010 Lindell oli Jokereiden C-nuorten tehokkain puolustaja sekä karsintasarjassa että runkosarjassa.


title: Esa Lindell

text: Kaudella 2011–2012 Lindell voitti pelipaikastaan huolimatta Jokereiden A-nuorten sisäisen pistepörssin ja jakoi sisäisen maalipörssin voiton Sami Salmisen kanssa tehoilla 21+30=51. Hän voitti A-nuorten SM-liigan puolustajien pistepörssin ja jakoi koko runkosarjan pistepörssin yhdeksännen sijan JYPin Jussi Viitasen kanssa. Lindell teki A-nuorten SM-liigan puolustajien 2000-luvun piste-ennätyksen ja oli vain viiden pisteen päässä Risto Siltasen tekemästä kaikkien aikojen ennätyksestä. Hän voitti myös Teemu Selänne -palkinnon runkosarjan parhaana pelaajana ja valittiin tähdistökentälliseen. Hänet valittiin myös A-nuorten lokakuun 2011 kuukauden pelaajaksi. Lindell voitti kauden päätteeksi A-nuorten SM-hopeaa. Hän debytoi samalla kaudella miesten peleissä pelaamalla kaksi Mestis-ottelua lainalla Kiekko-Vantaassa. Dallas Stars varasi Lindellin kolmannella kierroksella 74. pelaajana .


title: Esa Lindell

text: Helmikuussa 2012 Lindell solmi Jokereiden kanssa kolmivuotisen SM-liigasopimuksen. Hän lähti SM-liigakauteen 2012–2013 varsin pienessä roolissa, mutta pääsi Ossi Väänäsen pelikiellon ja Antti-Jussi Niemen loukkaantumisen myötä tekemään liigadebyyttinsä kauden avauskierroksella 13. syyskuuta 2012 vieraissa paikallisvastustaja Helsingin IFK:ta vastaan. Hänet merkittiin Jeremy Dehnerin viereen Jokereiden ykköspakkipariin. Lindell sai ottelussa jääaikaa 17.12 minuuttia ja sai myös yhden kahden minuutin jäähyn estämisestä. Hyökkäyspään pelin vahvuuksistaan tunnettu Lindell ei kuitenkaan saanut vielä debyyttikautensa aikana kovin paljon kiekollista vastuuta ja pelasi kauden aikana SM-liigassa kaikkiaan 19 runkosarjaottelua jääden niissä ilman tehopisteitä. Hän pelasi suurimman osan runkosarjastaan lainalla Kiekko-Vantaassa tehden 22 ottelussa tehot 4+6=10.


title: Esa Lindell

text: Kaudella 2013–2014 Lindell murtautui SM-liigaan, jossa hänen varsinainen tulokaskautensa toi 44 runkosarja- ja kahdessa playoff-ottelussa tehot 2+3=5. Lindellin liigauran avausmaali syntyi 7. joulukuuta 2013 vieraissa Pelicansia vastaan. Kaudeksi 2014–2015 hän siirtyi kaksivuotisella sopimuksella Porin Ässiin. Ennen kauden alkua, toukokuussa 2014 Lindell teki kolmivuotisen tulokassopimuksen Dallas Starsin kanssa, mutta pelasi vielä ensimmäisen sopimuskautensa lainalla Ässissä. Lindell teki läpimurtonsa SM-liigassa. Hän voitti tehoilla 14+21=35 liigan puolustajien maalipörssin ja jakoi puolustajien pistepörssin voiton SaiPan Brian Salcidon ja Tapparan Teemu Aallon kanssa. Lindell vei maalimääränsä ansiosta näin ollen myös varsinaisen puolustajien pistepörssivoiton ja hänestä tuli liigahistorian kaikkien aikojen nuorin tähän yltänyt pelaaja. Ennätyksen edellinen haltija oli vain hieman vanhempi Reijo Ruotsalainen kaudella 1980–1981. Lindellistä tuli myös Ässien eniten maaleja yhdessä kaudessa tehnyt puolustaja 2000-luvulla. Hänet palkittiin kauden päätteeksi koko SM-liigan parhaana puolustajana Pekka Rautakallio -palkinnolla ja valittiin tähdistökentälliseen. SM-liigakauden jälkeen maaliskuussa 2015 Lindell siirtyi Dallas Starsin farmijoukkue Texas Starsin vahvuuteen, AHL:ään. Hän pelasi siellä viisi ottelua, kunnes Lindell palasi Suomeen ja liittyi A-maajoukkueen ensimmäiseen MM-leiriryhmään.


title: Esa Lindell

text:
Lindell aloitti kauden 2015–2016 Texas Starsin vahvuudessa AHL:ssä. Hänen varsinainen tulokaskautensa toi siellä 73 runkosarjaottelussa tehot 18+24=42 ja neljässä playoff-ottelussa tehot 2+2=4. Lindell oli runkosarjassa Texasin eniten maaleja tehnyt puolustaja ja hän jakoi AHL:n puolustajien pistepörssin seitsemännen sijan kolmen muun pelaajan kanssa. Lindell valittiin kauden aikana un. Hän teki NHL-debyyttinsä Dallas Starsissa 19. tammikuuta 2016 vieraissa Los Angeles Kingsia vastaan. Lindell sai ottelussa jääaikaa 14.01 minuuttia. Hän pelasi kauden aikana kaikkiaan neljä NHL-ottelua ilman tehopisteitä.
Ensimmäisen NHL-maalinsa hän teki 25. marraskuuta 2016 pelatulla kierroksella Vancouver Canucksia vastaan. Hän saalisti ottelussa myös yhden syöttöpisteen.


title: Esa Lindell

text: Kaudella 2016–2017 Lindell vakiinnutti asemansa Dallas Starsin puolustuksessa ja pelasi kauden aikana vain kaksi ottelua AHL:ssa. NHL-otteluita hänelle kertyi 73, joissa hän teki kuusi maalia ja 18 pistettä. Seuraavalla kaudella Lindell pelasi koko kauden NHL:ssa ja teki 80 pelaamassaan ottelussa seitsemän maalia ja 27 tehopistettä. Starsin kausi päättyi tälläkin kertaa jo runkosarjaan, joten Lindell ei ole vielä pelannut NHL:ssä yhtään pudotuspeliä.


title: Esa Lindell

text: Lindell edusti Suomea MM-kilpailuissa vuosina 2015 ja 2016, joista jälkimmäinen turnaus päättyi hopeaan. Hän oli ensimmäisessä turnauksessa joukkueensa tehokkain puolustaja tehoilla 1+5=6 ja jakoi Suomen sisäisen tehotilaston voiton Anssi Salmelan kanssa lukemalla +5. Lindell palkittiin joukkueensa yhtenä kolmesta parhaasta pealaajasta. Hänet palkittiin myös alkulohkossa Norjaa vastaan pelatussa ottelussa Suomen ottelun parhaana pelaajana. Yhteensä Lindell on pelannut 35 A-maaottelua tehopistein 5+10=15. Hän teki A-maajoukkuedebyyttinsä Euro Hockey Challenge -ottelussa 10. huhtikuuta 2014 Jyväskylässä Latviaa vastaan. Lindell teki ottelussa myös yhden syöttöpisteen. Ensimmäisen A-maajoukkuemaalinsa hän teki 8. marraskuuta 2014 Karjala-turnauksessa Venäjää vastaan.


title: Esa Lindell

text: Lindell pelasi myös alle 20-vuotiaiden MM-kilpailuissa vuonna 2014, jolloin hän voitti maailmanmestaruuden. Lindell oli tehoilla 2+3=5 Suomen tehokkain puolustaja ja kolmanneksi paras pistemies. Vuotta aiemmin hän kuitenkin putosi viimeisten joukossa Suomen joukkueesta vuoden 2013 MM-turnaukseen.


title: Esa Lindell

text: Lindell pelasi myös alle 18-vuotiaiden MM-kilpailuissa vuonna 2012, jolloin hän oli Suomen tehokkain puolustaja Ville Pokan kanssa kuudella syöttöpisteellään. Lindell pelasi alle 18-vuotiaiden Ivan Hlinkan muistoturnauksessa vuonna 2011. Hän edusti myös Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2011. Lindell on toiminut myös alle 19-vuotiaiden maajoukkueen kapteenina.


title: Pryluky

text: Pryluky (, , "Priluki") on keskikokoinen kaupunki Ukrainan pohjoisosissa Tšernihivin alueella, runsas 130 kilometriä Kiovasta itään. Hallinnollisesti Pryluky on suoraan Tšernihivin alueen ohjauksessa oleva kaupunkialue. Vuoden 2001 väestönlaskennan aikaan kaupungissa asui 64 861 henkeä. Kaupunki toimii myös ympäröivän, 38 800 asukkaan Prylukyn piirin hallintokeskuksena.


title: Pryluky

text: Paikkakunta mainitaan jo Kiovan Rusin aikana vuonna 1092 suojavarustuksena. Vuodesta 1362 se kuului Liettuan suuriruhtinaskunnan alaisuuteen ja vuodesta 1569 Puolan alaisuuteen. Kaupunkioikeudet se sai 1783. Maatalous ja tupakkateollisuus olivat paikkakunnan pääelinkeinoja ennen laajempaa Neuvostoliiton ajan teollistumiskehitystä 1930-luvulta lähtien. Sittemmin se kehittyi teollisuus- ja rautatiekaupunkina. Kaupungissa on koneenrakennusta, kemian ja petrokemian teollisuutta, rakennusmateriaalituotantoa ja puunkäsittelyyn, tekstiilituotantoon ja ruuanvalmistukseen sekä tupakkaan keskittynyttä teollisuutta.


title: Pryluky

text: Kaupungin nähtävyyksiin kuuluu useita barokkityylisuuntaan luettuja kirkkoja ja muita rakennuksia 1700- ja 1800- luvuilta.


title: Pryluky

text: Pryluky sijaitsee maan päärautatieverkon varrella; kaupungissa on uusi rautatieasema. Maantieyhteyksistä merkittävimpiin kuuluu Kiovan suunnalta saapuva kantatie H-07 (Brovary– Pryluky– Romny– Sumy– Venäjän raja). Satelliittikuvissa näkyy 5 kilometriä kaupungin länsipuolella sijaitseva (entinen sotilas)lentokenttä.


title: Macallan

text: Macallan on skotlantilainen viskitislaamo. Se sijaitsee Macallanin tilan vieressä Craigellachien kylässä Speyjoen varrella Skotlannin ylämaassa. Tislaamo on perustettu vuonna 1824, ja sen alkuperäinen nimi oli Elchies Distillery. Alkuperäinen nimi esiintyy yhä tislaamon pääkonttorin nimessä Easter Elchies House. Tämä 1700-luvulla rakennettu kartano on kuvattuna pullon etiketissä. Nykyään tislaamon omistavat The Erdington Group ja Suntory.


title: Jermyn Street

text: Jermyn Street on kauppakatu Westminsterin kaupunginosassa Lontoossa, lähellä Piccadillya. Katu tunnetaan laadukkaita miestenvaatteita myyvistä liikkeistään, erityisesti kauluspaidoista. Kadun varrella on myös tunnettujen kenkävalmistajien liikkeitä kuten John Lobb, Crockett & Jones ja Church's. Näiden lisäksi Jermyn Streetiltä löytyy tunnettuja räätälinliikkeitä, partureita, sikarikauppoja ja myös Britannian vanhin juustoputiikki "Paxton & Whitfield."


title: Jermyn Street

text: Kadun perusti ja nimesi St Albansin ensimmäinen jaarli Henry Jermyn noin vuonna 1664.


title: Jermyn Street

text: Lähde:


title: Néstor Montesdeoca Becerra

text: Néstor Montesdeoca Becerra (s. 29. huhtikuuta 1957) on ecuadorilainen roomalaiskatolinen piispa. Hänestä tuli salesiaanien jäsen 24. toukokuuta 1982, ja hänet vihittiin papiksi 30. elokuuta 1986. Hän sai 15. huhtikuuta 2008 nimitykset Méndezin apostoliseksi vikaariksi sekä Cellae in Mauretanian titulaaripiispaksi. Piispaksi vihkiminen seurasi 21. kesäkuuta. Pääkonsekraattorina toimi Giacomo Guido Ottonello, jota avustivat Pietro Gabrielli ja Luis Antonio Sánchez Armijos.


title: Eisensteinin lause

text: Eisensteinin lause on saksalaisen matemaatikko Gotthold Eisensteinin mukaan nimetty matemaattinen lause, joka koskee potenssisarjojen kertoimia, jotka ovat rationaalikertoimisia algebrallisia funktioita. Lauseella voidaan näyttää, että eksponenttifunktio on transkendenttinen.


title: Eisensteinin lause

text: Oletetaan, että


title: Eisensteinin lause

text: on formaali potenssisarja, jossa kertoimilla "a" on nollasta poikkeava suppenemissäde kompleksitasossa, ja että se esittää analyyttistä funktiota, ja olkoon "d" luvun "a" nimittäjä, jossa murtoluku on loppuun supistetussa muodossa. Tällöin Eisensteinin lauseen mukaan on olemassa äärellinen joukko "S" alkulukuja "p" siten, että jokainen luvun "d" nimittäjä sisältyy "S":ään.


title: Pietro Gabrielli

text: Pietro Gabrielli (s. 17. maaliskuuta 1931) on italialaissyntyinen, Ecuadorissa toiminut roomalaiskatolinen piispa. Hänet vihittiin salesiaanien papiksi 29. kesäkuuta 1962 ja nimitettin Méndezin apostoliseksi vikaariksi sekä Taparuran titulaaripiispaksi 1. heinäkuuta 1993. Piispaksi vihkiminen seurasi 19. syyskuuta. Pääkonsekraattorina toimi Francesco Canalini, jota avustivat Teodoro Luis Arroyo Robelly ja Frumencio Escudero Arenas.


title: Pietro Gabrielli

text: Gabrielli jäi eläkkeelle 15. huhtikuuta 2008.


title: Eddie and the Cruisers

text: Eddie and the Cruisers on vuonna 1983 ensi-iltansa saanut yhdysvaltalainen draamaelokuva, jonka ohjasi Martin Davidson. Hän vastasi myös elokuvan käsikirjoituksesta yhdessä Arlene Davidsonin kanssa. Pääosassa esiintyvät Tom Berenger, Michael Paré, Joe Pantoliano ja Matthew Laurance.


title: Eddie and the Cruisers

text: Toimittaja Maggie Foley haastattelee Eddie and the Cruisers -rock-yhtyeen elossa olevia jäseniä. Yhtyeen muistot palaavat takaisin laulaja Eddie Wilsonista, kun sanoittaja Frank Ridgeway palaa takaisin yhtyeen jäsenten seuraksi. Eddien oletettiin kuolleen auto-onnettomuudessa, mutta epäilyt alkavat kasvaa, kun eräs henkilö etsii yhtyeen viimeisintä ja julkaisematonta levyä.


title: Eddie and the Cruisers

text: Elokuva sai ensi-iltansa syyskuussa 1983 ja tuotti avausviikolla 1.4 miljoonaa dollaria ja kaiken kaikkiaan 4.7 miljoonaa dollaria Pohjois-Amerikassa. Se otettiin huonon menestyksen vuoksi pois teattereista kolmen viikon jälkeen ja kaikki mainokset jo ensimmäisen viikon jälkeen.


title: Eddie and the Cruisers

text: Vuonna 1984 Eddie and the Cruisers esitettiin HBO televisiokanavalla ja suuren suosion myötä Embassy Pictures päätti julkaista elokuvan viikon verran teattereihin. Se ei kuitenkaan menestynyt lipputuloissa. Sittemmin elokuva nousi kulttimaineeseen VHS myynnin kautta.


title: Alfred Gonti Pius Datubara

text: Alfred Gonti Pius Datubara (s. 12. helmikuuta 1934) on indonesialainen roomalaiskatolinen arkkipiispa. Hänet vihki kapusiinien papiksi Antoine Henri van den Hurk 22. helmikuuta 1964. Hänet nimitettiin Medanin arkkihiippakunnan vihkipiispaksi ja Novin titulaaripiispaksi 5. huhtikuuta 1975. Piispaksi vihkiminen seurasi 29. kesäkuuta; pääkonsekraattorina toimi Justinus Darmojuwono, jota avustivat Antoine Henri van den Hurk ja Raimundo Cesare Bergamin.


title: Alfred Gonti Pius Datubara

text: 24. toukokuuta 1976 Datubara sai nimityksen Medanin arkkipiispaksi, jona hän toimi, kunnes jäi eläkkeelle 12. helmikuuta 2009.


title: Raúl Holguer López Mayorga

text: Raúl Holguer López Mayorga (s. 24. elokuuta 1926) on ecuadorilainen roomalaiskatolinen piispa. Hänet vihittiin papiksi 29. kesäkuuta 1951 ja nimitettiin Guarandan hiippakunnan vihkipiispaksi sekä Casae in Numidian titulaaripiispaksi 30. maaliskuuta 1973. Piispaksi vihkiminen seurasi 29. huhtikuuta. Pääkonsekraattorina toimi Vicente Rodrigo Cisneros Durán, jota avustivat Luigi Accogli ja Pablo Muñoz Vega.


title: Raúl Holguer López Mayorga

text: López Mayorga nimitettiin Guarandan koadjuuttoripiispaksi 3. elokuuta 1974, ja hänestä tuli sen piispa 24. toukokuuta 1980. Hän sai 18. kesäkuuta 1990 nimityksen Latacungan piispaksi, jona hän toimi, kunnes jäi eläkkeelle 19. helmikuuta 2003.


title: José Victoriano Naranjo Tovar

text: José Victoriano Naranjo Tovar (s. 3. heinäkuuta 1941) on ecuadorlainen roomalaiskatolinen piispa. Hänet vihittiin papiksi Latacungan hiippakuntaan 2. heinäkuuta 1965 ja nimitettiin sen piispaksi 19. helmikuuta 2003. Piispaksi konsekroinnin suoritti 25. maaliskuuta Raúl Holguer López Mayorga, jota avustivat José Mario Ruiz Navas ja Néstor Rafael Herrera Heredia.


title: José Mario Ruiz Navas

text: José Mario Ruiz Navas (s. 20. heinäkuuta 1930) on ecuadorilainen roomalaiskatolinen arkkipiispa. Hänet vihittiin papiksi 17. huhtikuuta 1954 ja nimitettiin Latacungan hiippakunnan piispaksi 5. joulukuuta 1968. Piispaksi vihkiminen seurasi 12. tammikuuta 1969. Pääkonsekraattorina toimi Giovanni Ferrofino, jota avustivat Pablo Muñoz Vega ja Bernardino Carlos Guillermo Honorato Echeverría Ruiz.


title: José Mario Ruiz Navas

text: Ruiz Navas sai 6. elokuuta 1989 Portoviejon piispaksi ja 25. helmikuuta 1994 arkkipiispaksi. Hän jäi eläkkeelle 6. elokuuta 2007.


title: Raymundo Joseph Peña

text: Raymundo Joseph Peña (s. 19. helmikuuta 1934 Corpus Christi) on yhdysvaltalainen roomalaiskatolinen piispa. Hänet vihki papiksi Corpus Christin hiippakuntaan Mariano Simon Garriga 25. toukokuuta 1957. Hänet nimitettiin San Antonion arkkihiippakunnan vihkipiispaksi ja Trisipan titulaaripiispaksi 16. lokakuuta 1976. Piispaksi vihkiminen seurasi 13. joulukuuta. Pääkonsekraattorina toimi Francis James Furey, jota avustivat Patrick Fernández Flores ja Thomas Joseph Drury.


title: Raymundo Joseph Peña

text: Peña sai 29. huhtikuuta 1980 nimityksen El Pason ja 23. toukokuuta 1994 Brownsvillen piispaksi. Hän jäi eläkkeelle 9. joulukuuta 2009.


title: Set Me Free (The Kinksin kappale)

text: Set Me Free on Ray Daviesin kirjoittama ja The Kinks -yhtyeen esittämä kappale ja single vuodelta 1965. Singlen ilmestymisen myötä yhtye siirtyi hetkeksi totuttua kevyempään ja melodisempaan ilmaisuun. Kappale ylsi yhtyeen kotimaassa Britanniassa sijalle yhdeksän, Yhdysvalloissa sijoitus oli 23. Kappale sisältyy "Kinda Kinks" -albumin Yhdysvaltain-painokselle.


title: Set Me Free (The Kinksin kappale)

text: Kappaleen on sanottu todistaneen, että yhtye pystyi tuottamaan myös melodisia pop-lauluja. Yhtyeen kitaristi Dave Davies on pitänyt musiikillisen linjan muutosta rockista poppiin luonnollisena, sillä hänellä ja veljellään Raylla oli jo teini-iässä tapana kuunnella niin Elvis Presleyta kuin Perry Comoakin. Kappale äänitettiin 13. ja 14. huhtikuuta 1965 Pye Studiosin ykkösstudiossa Lontoossa.


title: Set Me Free (The Kinksin kappale)

text: Shel Talmyn tuottama single ”Set Me Free” B-puolenaan ”I Need You” ilmestyi Britanniassa 21. toukokuuta 1965. Singlen julkaisi Pye Records tunnuksella 7N 15854. Se ylsi Record Retailer -listan sijalle yhdeksän ja säilyi listalla yksitoista viikkoa. Kappale saavutti top 10 -sijoitukset myös Discin, Melody Makerin ja New Musical Expressin listoilla.


title: Set Me Free (The Kinksin kappale)

text: Yhdysvalloissa ”Set Me Freen” julkaisi singlenä Reprise Records 26. toukokuuta 1965 tunnuksella 0379. Kappale ylsi Billboard Hot 100 -listan sijalle 23 ja pääsi myös Cashboxin ja Record Worldin listoille. Britannian ja Yhdysvaltojen lisäksi kappale nousi listalle Kanadassa (2.) ja Alankomaissa (12.)


title: Set Me Free (The Kinksin kappale)

text: Kappale ilmestyi myös "Kinda Kinks" -studioalbumin Amerikan-painoksella 11. elokuuta 1965. Se oli albumin viides raita ja päätti sen A-puolen.


title: Set Me Free (The Kinksin kappale)

text:
A-puoli
B-puoli


title: Set Me Free (The Kinksin kappale)

text: Kappaleesta ovat tehneet cover-version muun muassa Sonny and Cher (1966), Bedlam (jossa soitti rumpalilegenda Cozy Powell) (1973), Graham Bonnet (1981), sekä The Ordinary Boys (2005). Suomeksi kappaleen levytti Clifters-yhtye vuonna 1987 nimellä ”Et mua saa”. Tekstin oli kirjoittanut Jaana Rinne.


title: Unkarin parlamentti

text: Unkarin parlamentti () on Unkarin yksikamarinen parlamentti, joka valitaan vaaleilla neljän vuoden välein. Parlamentissa on 199 edustajainpaikkaa. Paikkajako ratkaistaan suhteellisen vaalitavan ja enemmistövaalin yhteistuloksella. Parlamentin puhemies on edustajainhuoneen ylin viranomainen. Hän johtaa parlamentin istuntoja ja edustaa parlamenttia sen kansainvälisissä suhteissa.


title: René Henry Gracida

text: René Henry Gracida (s. 9. kesäkuuta 1923 New Orleans) on yhdysvaltalainen roomalaiskatolinen piispa. Hänet vihittiin papiksi 23. toukokuuta 1959 ja nimitettiin Miamin arkkihiippakunnan vihkipiispaksi sekä Masuccaban titulaaripiispaksi 6. joulukuuta 1971. Piispaksi vihkiminen seurasi 25. tammikuuta 1972. Pääkonsekraattorina toimi John Francis Dearden, jota avustivat Coleman Francis Carroll ja Paul Francis Tanner.


title: René Henry Gracida

text: Gracida sai 1. lokakuuta 1975 nimityksen Pensacola-Tallahasseen piispaksi, joksi hänet asetettiin 6. marraskuuta.


title: René Henry Gracida

text: 19. toukokuuta 1983 Gracida nimitettiin Corpus Christin piispaksi, ja hänet asetettiin virkaansa 11. heinäkuuta 1983. Hän erosi tehtävistään hiippakunnan johdossa 1. huhtikuuta 1997.


title: Pimmeyvven ruhtinas

text: Pimmeyvven ruhtinas on kuopiolaisen yhtyeen Verjnuarmun albumi joka sisältää yhtyeen vuonna 2002 ilmestyneen esikoisdemon "Verjnuarmu" kokonaisuudessaan. Lisäksi levy sisältää vuonna 2012 äänitetyn uuden version yhtyeen ensimmäisen demon kappaleesta "Pimeyvven Ruhtinas" (nimetty uudelleen otsikolla "Pimmeyvven Ruhtinas Palluu"), live-tallenteet kappaleista "Mustan Virran Silta", "Kuuvven Sylen Syvvyyvessä" ja "Itkuvirsj'", "Muanpiällinen helevetti" -albumin sessioissa äänitetyn, julkaisematta jääneen kappaleen "Haavvan Takkoo", sekä kaksi vuonna 2012 äänitettyä cover-kappaletta, "Lentävä Kalakukko" ja "Kallavesj'".


title: Football League War Cup

text: Football League War Cup oli jalkapallokilpailu, jota pelattiin Englannissa vuosina 1939-1945 FA Cupin sijaan.


title: Football League War Cup

text: Toisen maailmansodan sytyttyä liigatoiminta keskeytyi, kun lukuisat jalkapalloilijat lähtivät sotaan ja matkustamiselle asetetut rajoitukset estivät koko maan laajuisen sarjan pelaamisen. Football League War Cup kehitettiin loppuvuodesta 1939 korvaamaan FA Cup, joka oli liigan ohella peruttu. Sotatoimet Englannissa eivät olleet vielä alkaneet, kun ensimmäiset ottelut pelattiin, mutta ensimmäinen loppuottelu jouduttiin pelaamaan Wembleyllä pommitusuhan alla. Myös vuoden 1941 finaali pelattiin Lontoossa vaikka pommitukset vielä jatkuivat.


title: Football League War Cup

text: Vuonna 1942 loppuottelu pelattiin kaksiosaisena ja 1943–1945 kilpailu jaettiin etelän ja pohjoisen alueisiin, joiden voittajat kohtasivat finaalissa.


title: Insinööritoimisto Ratas

text: Oy Insinööritoimisto Ratas oli Helsingissä 1940-luvun alussa toiminut yritys, joka toimi myös suomalaisten SS-vapaaehtoisjoukkojen kokoamisen ja huoltamisen peiteorganisaationa.


title: Insinööritoimisto Ratas

text:
Insinööritoimisto Ratas perustettiin Helsinkiin vuonna 1938. Toimiston toimialana oli suunnitella myllyjä, viljavarastoja ja leipomoita.
Saksan armeijaan värväystoiminnan johtoon nimitettiin jääkärivärväri ja kalterijääkäri, majuri ja hallitusneuvos, Etsivän keskuspoliisin entinen päällikkö Esko Riekki. Hallitus pani hänet siten hoitamaan yksityistä värväystä. Värväystoimistoksi otettiin diplomi-insinööri ja kalterijääkäri Harry Backbergin osittain omistama Oy Insinööritoimisto Ratas. Toimistonhoitajana SS-vapaaehtoisten asioita hoiti rouva Siiri Tuomola 1. heinäkuuta 1941 alkaen. SS-aseveljien asioita Insinööritoimisto Ratas hoiti aina vuoteen 1942, jolloin se muutti nimensä SS-Vapaaehtoistoimistoksi.


title: Insinööritoimisto Ratas

text: Insinööritoimisto Ratas toimi Helsingissä osoitteessa Temppelikatu 4 B. Sisäänkäynti tähän toimistoon tapahtui talon porttikäytävän vasemmalla puolella olevasta ensimmäisestä ovesta, itse toimisto sijaitsi rakennuksen kolmannessa kerroksessa. Vapaaehtoisiksi värvättyjen tuli ilmoittautumaan mennessään sanoa tunnussana ”Ratas”. Mainittakoon myös, että insinööri Backbergin kaksi omaa poikaa värväytyivät vapaaehtoisiksi Saksaan, kuten myös toinen Riekin pojista. Joukkojen värväyksen jälkeen toimisto hoiti värvättyjen asioita ja postiliikennettä. SS-vapaaehtoisjoukkojen toiminnan alkuaikoina aina 27. toukokuuta 1942 asti leimattiin kaikki SS-vapaaehtoisille mennyt kenttäposti ”O.Y Insinööritoimisto Ratas” -leimalla.


title: Raiskauskriisikeskus Tukinainen

text: Raiskauskriisikeskus Tukinainen on voittoa tuottamaton yhdistys, jonka päärahoittajana on Sosiaali- ja terveysjärjestöjen avustuskeskus. Raiskauskriisikeskus antaa tukea, apua ja neuvontaa seksuaalista väkivaltaa kohdanneille.


title: Raiskauskriisikeskus Tukinainen

text: Kriisikeskus ylläpitää päivystys- ja neuvontapuhelimia sekä järjestää erilaisia ryhmiä seksuaalista väkivaltaa kohdanneille.


title: SS-Vapaaehtoistoimisto

text: SS-Vapaaehtoistoimisto oli Helsingissä 1942–1944 toiminut toimisto, joka huolehti suomalaisten SS-vapaaehtoisjoukkojen tarpeista.


title: SS-Vapaaehtoistoimisto

text: SS-vapaaehtoistoimisto jatkoi SS-pataljoonaan vapaaehtoisten asioiden hoitamista insinööritoimisto Rataksen suojissa tapahtuneen toiminnan käynnistämisen jälkeen. Toimisto perustettiin 28. toukokuuta 1942 Helsingin Suojeluskunnan talon viidenteen kerrokseen, osoitteeseen Döbelninkatu 2 huone 37. Toimistonhoitajana toimi rouva Siiri Tuomola. SS-Vapaaehtoistoimisto oli tällöin jo julkisesti toimiva instanssi ja jatkoi vakiintunutta huoltotyötä. SS-Vapaaehtoistoimiston toiminta Döbelninkadulla päättyi 31. maaliskuuta 1944. Tämän jälkeen toimintaa jatkoi SS-Aseveljet ry.


title: SS-Aseveljet

text: SS-Aseveljet ry oli 1942–1944 toiminut suomalainen järjestö, joka toimi suomalaiseen SS-vapaaehtoispataljoonaan kuuluneiden asevelijärjestönä ja loppuvaiheessa myös heidän tarpeitaan hoitavana toimistona.


title: SS-Aseveljet

text: SS-aseveljet ry perustettiin 1. marraskuuta 1942 suomalaisten Waffen-SS-vapaaehtoisten yhdyssiteeksi ja sen tehtäväksi määriteltiin heidän asevelihenkensä ylläpitäminen sekä saksalais-suomalaisen aseveljeyden lujittaminen. Jäseniksi pääsivät vähintään puolen vuoden ajan Waffen-SS:ään kuuluneet suomalaiset. Yhdistyksen puheenjohtajana toimi jääkärieverstiluutnantti ja kirkkoherra Kalervo Kurkiala. Sihteerinä oli Jukka Tyrkkö ja rahastonhoitajana Olli Somersalo.


title: SS-Aseveljet

text: Helmikuusta 1944 alkaen SS-Aseveljet myös jatkoi SS-Vapaaehtoistoimiston toimintaa. Järjestön toimisto sijaitsi Helsingissä Isänmaallisen Kansanliikkeen talon kolmannessa kerroksessa, osoitteessa Kansakoulukatu 8 A 5. Vapaaehtoisena saksassa palvellut Mika Hellemaa hoiti toimistoa arkisin klo 10–15 välillä.


title: SS-Aseveljet

text: Järjestö lakkautettiin valtioneuvoston päätöksellä syksyllä 1944, sillä Moskovan välirauhansopimuksen 21. artikla edellytti Suomea lakkauttamaan kaikki ”fasistiset” järjestöt. SS-aseveljet kuului niihin järjestöihin, jotka Urho Castrénin hallitus lakkautti heti ensimmäisinä 23. syyskuuta, välittömästi rauhansopimuksen astuttua voimaan.


title: Savon Pallo

text: Savon Pallo (SaPa) on Pieksämäellä toimiva jalkapalloseura. Se on perustettu vuonna 1935, jolloin seuran lajivalikoimaan kuului myös jääkiekko.


title: Savon Pallo

text: Vuonna 1963 SaPa ja Pieksämäen Pallo-Sepot tekivät yhteistyösopimuksen, jossa sovittiin SaPan keskittyvän jalkapalloon ja Pallo-Seppojen jääkiekkoon. Kaudella 2018 seura pelaa Kolmosessa. Parhaimmillaan SaPa on onnistunut kapuamaan Kakkoseen, jossa se esiintyi pariin otteeseen 1980-luvulla.


title: Savon Pallo

text: Tunnettuja seuran riveissä pelanneita jalkapalloilijoita ovat muun muassa Suomen maajoukkuettakin urallaan edustanut Raimo Kuuluvainen sekä Walesista Suomeen pelaamaan saapunut Mark Joseph. Myös Naisten Liigan kaikkien aikojen paras maalintekijä Anna Auvinen on Savon Pallon kasvatti.


title: Savon Pallo

text: Savon Pallon kotisivut


title: Pateniemen Vesa

text: Pateniemen Vesa on Oulussa, aiemmin Haukiputaan kunnassa, Pateniemen kylässä toimiva urheiluseura. Se on perustettu vuonna 1921. Aluksi seura toimi paikallisen työväenyhdistyksen alaisuudessa, ja yhdistysrekisteriin se hyväksyttiin vuotta myöhemmin.


title: Pateniemen Vesa

text: Vesan alkuperäisiä lajeja olivat hiihto, yleisurheilu ja voimistelu, mutta myös paini tuli mukaan hyvin pian toiminnan alettua. Lapuan liike lakkautti 1930-luvun alkuvuosina seuran toiminnan laittomana, mutta toiminta aloitettiin uudelleen sotien jälkeen yli kymmenen vuotta tauon jälkeen.


title: Pateniemen Vesa

text: Lentopallosta tuli seuran päälaji 1950-luvun alkupuolella, ja kun Vesan lajivalikoimaan tulivat vuonna 1955 lisäksi myös jalkapallo ja jääpallo, alkoi seuran toiminta keskittyä yhä enenevissä määrin palloilulajien ympärille. Jalkapallossa seura nousi parhaimmillaan Kakkoseen vuonna 1980. Lentopallossa seuran naisten edustusjoukkue voitti Työväen Urheiluliiton mestaruuden vuonna 1953. Jääpallossa miehet olivat parhaimmillaan kaudella 1967-1968, jolloin seura pääsi karsimaan pääsystä Mestaruussarjaan, mutta nousu jäi kuitenkin niukasti saavuttamatta.


title: Anders Erik Ramsay

text: Anders Erik Ramsay oli ruotsalainen sotilas ja virkamies. Ramsayn vanhemmat olivat Johan Ramsay ja Märta Galle. Hän syntyi 1638 Ihamäessä Somerolla, jossa isoisä Hans Ramsay hoiti häntä kun isä oli 30-vuotisessa sodassa. Ramsay osallistui Kaarle X Kustaan sotaretkeen 18-vuotiaana Puolassa 1656 ja sai luutnantin arvon urhoollisuudesta. Hän osallistui kuninkaan kanssa Ison-Beltin ylitykseen ja Kööpenhaminan hyökkäykseen. Vasta 1672 hän palasi Ihamäkeen. Hän omisti Ihamäen, Raukelan ja Pajulan tilat Somerolla, mutta kaksi myöhempää tilaa menetettiin reduktiossa 1691. Ramsay nai 1671 Dorothea von Ritterin ja 1675 hän siirtyi sotimaan Ruotsissa Tanskaa vastaan ratsumestarina. Kaarle XI:n kanssa hän osallistui Lundin, Halmstadin ja Landskronan taisteluihin 1676. Ramsay sai majurin arvon 1678, everstiluutnantin arvon 1684 ja everstin arvon 1700. Hänet nimitettiin 1713 (75-vuotiaana) Länsipohjan maaherraksi. Vuonna 1723 hän erosi tehtävästään ja palasi poltettuun kotiinsa, jonka hän rakensi uudelleen. Ramsay kuoli 97-vuotiaana 1735.


title: Nälkäpeli (täsmennyssivu)

text: Nälkäpeli ("The Hunger Games") on Suzanne Collinsin kirjoittama nuortenromaani.


title: Nälkäpeli (täsmennyssivu)

text: Nälkäpeli voi viitata myös:


title: Otto Wilhelm Ramsay

text: Otto Wilhelm Ramsay (1743 Lövkoski – 1806 Espoo) oli suomalainen sotilas ja maaherra. Hän kävi Haapaniemen Kadettikoulun ja sai vänrikin arvon 1761 Uudenmaan ja Hämeen rykmentissä. Osallistui Pommerin sotaan 1761–1762, sai kapteenin arvon Savon rykmentissä 1770 ja everstin arvon 1784 ja nimitettiin Kymenkartanon läänin maaherraksi 1789, josta virasta hän erosi 1793. Hän kuoli 1806 Espoon kartanossa.


title: Otto Wilhelm Ramsay

text: Ramsay kuului Ramsayn aatelissukuun. Hänen vanhempansa olivat luutnantti Gustaf Wilhelm Ramsay ja Anna Juliana Taube. Hän meni 1775 naimisiin serkkunsa Sofia Lovisa Ramsayn kanssa. Hänestä tuli näin vaimonsa perintöön kuuluvien kartanoiden isäntä, joihin kuuluivat muun muassa Jakkarilan kartano Porvoon pitäjässä sekä Espoon kartano. Perhe asui vuodesta 1801 Espoon kartanossa, jonne valmistui tuolloin uusi päärakennus. Otto Wilhelm ja Sofia Ramsayn poikia olivat Suomen sodassa kaatuneet majuri Anders Wilhelm Ramsay ja luutnantti Carl Gustaf Ramsay, jotka muistetaan J. L. Runebergin "Vänrikki Stoolin tarinoiden" runon "Matkamiehen näky" innoittajina. Viimeinen eloon jäänyt poika Adolf Henrik Ramsay muutti myöhemmin ruukinpatruunaksi Ruotsiin.


title: Deadly Warrior

text: Deadly Warrior ("9 Deaths of the Ninja") on vuonna 1985 ensi-iltansa saanut toimintaelokuva. Elokuvan ohjasi ja käsikirjoitti Emmett Alston. Pääosassa esiintyy Shō Kosugi.


title: Deadly Warrior

text: Yhdysvaltalainen senaattori ja ryhmä turisteja otetaan panttivangiksi Lähi-idän matkalla. Kidnappaajat vaativat, että vaarallinen terroristi on vapautettava. Kansainvälinen suurselkkaus uhkaa ja Yhdysvaltainhallitus asettaa toimintaan DART anti-terroristiryhmän, jonka erikoisuutena on panttivankien vapauttaminen.


title: Deadly Warrior

text: "Video-oppaassa" vuodelta 1994 Bello Romano kutsuu elokuvaa tusinaninjailuksi ja antaa sille tähtien sijasta pommin, mikä vastaa sanallista arviota ”täysin epäonnistunut tekele”.


title: GG Caravan (albumi)

text: GG Caravan on suomalaisen hip hop -yhtye GG Caravanin esikoisalbumi. Sen julkaisi Live Nation 29. helmikuuta 2012. Albumin kappaleista "Neighbour", "Permu", "Paaliachak", "Anna mun lentää", "Poste Restante", "Juoksulaulu" ja "On se hienoo" on julkaistu musiikkivideot. Albumi nousi julkaisuviikollaan Suomen virallisen listan kolmannelle sijalle.


title: HMS Avon (1896)

text: HMS Avon oli Britannian Kuninkaallisen laivaston Avon-luokan torpedovenehävittäjä.


title: HMS Avon (1896)

text: Alus tilattiin 23. joulukuuta 1895 Vickersin telakalta Barrow-in-Furnessista osana vuosien 185-1896 laivasto-ohjelmaa. Sen köli laskettiin 17. helmikuuta 1896 telakkanumerolla 249 ja alus laskettiin vesille 10. lokakuuta 1896. Alus valmistui helmikuussa 1899. Aluksen tarjoukseen perustunut hinta oli 52905 puntaa.


title: HMS Avon (1896)

text: "HMS Avon" palveli koko uransa Britteinsaarilla ja se myytiin 1. heinäkuuta 1920 romutettavaksi Castlelle Plymouthiin.


title: HMS Bittern (1897)

text: HMS Bittern oli Britannian Kuninkaallisen laivaston Avon-luokan torpedovenehävittäjä.


title: HMS Bittern (1897)

text: Alus tilattiin 23. joulukuuta 1895 Vickersin telakalta Barrow-in-Furnessista osana vuosien 1895-1896 laivasto-ohjelmaa. Sen köli laskettiin 18. helmikuuta 1896 telakkanumerolla 250 ja alus laskettiin vesille 1. helmikuuta 1897. Se valmistui 1. huhtikuuta 1897.


title: HMS Bittern (1897)

text: "HMS Bittern" palveli koko uransa Britteinsaarten vesillä. Alus upposi törmättyään Kanaalissa "SS Kenilworthin" kanssa 4. huhtikuuta 1918.


title: Italian–mahdistien sota

text: Italian–mahdistien sota oli Italian ja mahdistien välistä sodankäyntiä 1880-luvulla nykyisten Eritrean ja Sudanin alueella 1890-luvulla. Sodankäynti koostui pääasiassa mahdistien silloiseen Italian siirtomaa-alueeseen Eritreaan tekemistä hyökkäyksistä. Sodankäynti päättyi lopulta kokonaan brittien kukistettua mahdistien vallan Sudanissa vuonna 1898, vaikkakin viimeiset merkittävimmät mahdistihyökkäykset tapahtuivat jo 1896.


title: Italian–mahdistien sota

text: Ensimmäinen mahdistien hyökkäys Eritreaan tapahtui vuonna 27. kesäkuuta 1890, kun noin 1 000 mahdistisoturia hyökkäsi italialaisten suojeluksessa ollutta beni amer -heimoa vastaan. Hyökkäyksen jälkeen mahdistit etenivät Agordatiin, jossa kaksi italialaista askarikomppaniaa yllätti ja voitti heidät. Taistelussa italialaiset menettivät vain kolme kuollutta ja kahdeksan haavoittunutta. Mahdistien puolella surmansa sai puolestaan noin 250 henkilöä. Mahdistit hyökkäsivät jälleen vuonna 26. kesäkuuta 1892, mutta 120 askaria ja 200 barisoturi voittivat heidät jälleen, mutta italialaiset kärsivät jälleen vain pienet tappiot. Italialaiset menettivät kolme kuollutta ja 10 haavoittunutta, kun taas mahdistit menettivät noin tuhannen soturin joukostaan sata kuolleena ja haavoittuneena. Mahdistien varhaisiin tappioihin vaikutti suuresti heidän alkeellinen aseistuksensa ja joukkojen huono tulikuri.


title: Italian–mahdistien sota

text: Ensimmäinen suurempi taistelu käytiin jälleen Agordatissa 21. joulukuuta 1893, jossa noin 12 000 mahdistia kohtasi 2106 askarista, 65 italialaisesta ja kahdeksasta tykistä koostuneen italialaisjoukon. Italialaisten onnistui jälleen lyödä mahdistien hyökkäys takaisin, mutta tällä kertaa he myös kärsivät suuremmat tappiot. 104 ascaria ja kolme italialaista kuoli 121 askarin haavoittuessa. Mahdistit menettivät noin 2 000 soturia haavoittuneina ja kuolleina, joiden lisäksi italialaiset ottivat heistä 180 vangeiksi.


title: Italian–mahdistien sota

text: Uusien mahdistihyökkäysten alettua keväällä 1894 italialaiset päättivät ottaa aloitteen käsiinsä ja vallata Kassalan tärkeän mahdistikaupungin. Hyökkäykseen osallistui 97 italialaista ja 2 526 askaria. Paikanpäällä 27. heinäkuuta 1894 he kohtasivat 2 000 mahdistisoturia ja 600 baggararatsumiestä. Italialaiset muodostivat joukkonsa neliömuodostelmiin, jotka löivät mahdistien massahyökkäykset, minkä jälkeen heidän vastahyökkäyksensä johti lopulta taistelun voittoon. Italialaiset menettivät 28 miestä kuolleina ja 41 haavoittuneina. Mahdistit menettivät suurimman osan joukoistaan, noin 1 400 haavoittuneena ja kuolleena. Murskatappio lopetti mahdistihyökkäykset kahdeksi vuodeksi. Vielä vuonna 1896 he tekivät useita hyökkäyksiä Eritreaan, mutta ilman menestystä. Lopullisesti heidät kukistettiin brittien hyökkäyksellä Sudaniin vuonna 1898. Huonosti sujunut sota italialaisia vastaan vaikutti osaltaan heidän tappioonsa brittejä vastaan.


title: Yoshio Taniguchi

text: Yoshio Taniguchi (, s. 17. lokakuuta 1937, Tokio) on japanilainen arkkitehti. Hän on yksi Japanin merkittävimmistä nykyarkkitehdeista, joka tunnetaan etenkin museoiden suunnittelijana. Maailmanlaajuiseen kuuluisuuteen hän nousi New Yorkin Museum of Modern Artin (MoMA) vuonna 2004 valmistuneen uudisrakennuksen myötä.


title: Yoshio Taniguchi

text: Yoshio Taniguchi syntyi Tokiossa. Hänen isänsä Yoshirō Taniguchi (1904–1979) oli myös merkittävä modernismin ajan arkkitehti. Taniguchi opiskeli ensin Keiō-yliopistossa insinööriksi ja valmistui vuonna 1960, minkä jälkeen hän jatkoi opintojaan arkkitehtuurin parissa Harvardin yliopistossa Yhdysvalloissa. Valmistuttuaan vuonna 1964 hän työskenteli lyhyen aikaa Walter Gropiukselle ja sen jälkeen usean vuoden ajan Kenzō Tangen toimistossa. Oman arkkitehtitoimistonsa hän perusti Tokioon vuonna 1975. Hän on toiminut opettajana Tokion lisäksi Harvardissa, Kapkaupungin yliopistossa ja UCLA:ssa.


title: Yoshio Taniguchi

text: Taniguchin tunnetuimpiin töihin kuuluvat useat modernin taiteen museot, kuten Shiseido Art House (1978), Ken Domon -valokuvamuseo (1983), Marugamen Genichirō-Inokuman nykytaiteen museo (1991), Toyotan kaupungin taidemuseo (1995), Tokion kansallismuseon Hōryū-ji-aarrehalli (1999) ja Kagawan prefektuurin Kaii Higashiyaman Setouchi-taidemuseo (2004). Hän on suunnitellut myös Tokyo Sea Life -akvaarion (1989). Taniguchin ensimmäinen kansainvälinen hanke oli New Yorkin Museum of Modern Artin laajennus, joka rakennettiin vuosina 2001–2004. Museon suunnittelukilpailu oli ensimmäinen arkkitehtuurikilpailu, johon Taniguchi osallistui; hän uskoo, että arkkitehtuurin tulisi syntyä arkkitehdin ja asiakkaan välisen dialogin kautta. MoMAn rakennus teki Taniguchista kansainvälisesti tunnetun.


title: Yoshio Taniguchi

text: Taniguchin suunnittelemille rakennuksille luonteenomaisia piirteitä ovat avarat ja valoisat julkiset tilat, veden käyttö ja sisälle tuotu ulkotila. MoMAssa suuret ikkunat tuovat kaupungin sisään museoon ”luoden kerroksellisen vaikutelman, joka lieventää modernististen aiheiden yksinkertaisuutta ja intensiivisyyttä”. Samalla ne osoittavat taiteen katselun olevan osa kaupunkielämää. Vettä Taniguchi käyttää useasta syystä: se luo arkkitehtuurille ”pohjan”, sillä voi ohjata ihmisten liikkeitä ja se tuo vaihtelevien värien ja heijastusten kautta minimalistiselle arkkitehtuurille lisäarvoa ja pehmeyttä. Tärkeä elementti hänen suunnittelufilosofiassaan on inhimillisen mittakaavan säilyttäminen; suurissa tiloissa hän käyttää esimerkiksi ulokkeita ja siltoja jakamaan tilaa osiin.


title: Damian McGinty

text:
Damian McGinty on Derrystä, Pohjois-Irlannista kotoisin oleva laulaja ja näyttelijä. McGinty on esiintynyt The Glee Projectissa ja voitti kilpailun yhdessä Samuel Larsenin kanssa, sen myötä hän pääsi "Glee"-nimiseen TV-sarjaan. Damian on myös nähty "Glee: The 3D Concert Moviessa".
McGinty on laulanut Celtic Thunder -yhtyeessä vuodesta 2006 lähtien.


title: Gustaf Zitting

text: Gustaf Zitting (2. helmikuuta 1860 Tukholma – 15. heinäkuuta 1934) oli suomalainen vuorineuvos ja insinööri jonka perustama yritys "Insinööritoimisto Zitting & Co" oli 1900-luvun alussa johtava teollisuuden koneiden maahantuoja ja välittäjä.


title: Gustaf Zitting

text: Zittingin vanhemmat olivat Mustialan maatalousoppilaitoksen rehtori, kanslianeuvos Carl Anders Zitting ja Johanna Elisabeth Askergren. Hän kävi Helsingin reaalikoulua ja valmistui insinööriksi Helsingin polyteknisestä opistosta 1882. Saatuaan valtion kolmivuotisen jatko-opiskelustipendin Zitting opiskeli rautatie- ja sillanrakennustekniikkaa ensin Berliinissä ja Itävallan Tirolissa sekä viimeksi 1884–1886 Englannissa. Suomeen palattuaan Zitting oli 1886–1890 radanrakennusinsinöörinä Tampere-Vaasa ja Kuopio-Kouvola-Kotka ratojen työmailla. Sen jälkeen hän oli Karhulan konepajan palveluksessa 1890–1892 kunnes perusti oman "Insinööritoimisto Zitting & Co"-nimisen agentuuriliikkeen 1892.


title: Gustaf Zitting

text: Zittingin yritys toi maahan kapearaiteisten rautateiden kalustoa ja tarvikkeita sekä vuodesta 1895 alkaen ruotsalaisen ASEAn sähkökoneita ja tarvikkeita. Vuonna 1898 Zitting perusti yhdessä ASEAN kanssa "Finska Elektriska" nimisen yrityksen jolla oli generaattori- ja moottoritehdas Helsingissä sekä asennuspaja Tampereella. Yrityksen tarkoitus oli toimittaa sähkökoneita Suomen ja Venäjän markkinoille mutta kun toiminta ei kehittynyt odotetusti yritys lopetettiin 1904. Zitting edusti tämän jälkeen ASEA:a Suomessa vielä vuoteen 1913 saakka. Zittingin yritys toimitti useiden suomalaisten voimalaitosten koneistot ja sillä oli myös oma kaapelipunomo Helsingin Malmilla. Ensimmäisen maailmansodan aikoihin yrityksessä oli noin 100 työntekijää joista 10 insinöörejä. Yritys muuttui osakeyhtiöksi 1925 mutta sen toiminta päättyi jo 1930-luvun alussa.


title: Gustaf Zitting

text: Gustaf Zitting sai vuorineuvoksen arvon 1923. Hän kuului useiden suomalaisyritysten (Forssa Oy, Walkiakoski Oy, Tampereen Pellava- ja Rautateollisuus Oy, Suomen Höyrylaiva Osakeyhtiö) hallintoneuvostoihin ja johtokuntiin. Hän oli myös Ab Granit Oy:n toimitusjohtaja 1908–1934 ja Helsingin kaupunginvaltuuston jäsen 1900–1909.


title: Gustaf Zitting

text: Gustaf Zitting oli naimisissa 1895–1908 Anni Emilia Lagerborgin kanssa. Liitto päättyi avioeroon.¨


title: Naisasialiike Suomessa

text: Naisasialiike Suomessa syntyi 1800-luvun lopulla, kun vuonna 1884 perustettiin Suomen Naisyhdistys ja vuonna 1892 edelleen toimiva Unioni Naisasialiitto Suomessa ry.


title: Naisasialiike Suomessa

text: Tunnetuimpia naisasiaa ajaneita toimijoita oli kirjailija Minna Canth, joka toi niin lehtikirjoituksissaan kuin kirjoissaan esille vallitsevia epäkohtia 1800-luvun suomalaisessa yhteiskunnassa. Canth kirjoitti köyhyyden lisäksi esimerkiksi paljon tyttöjen ja naisten koulutuksen puolesta kantaa ottavia kirjoituksia ja toimi muutenkin tätä asiaa edistääkseen. Tämän lisäksi Canth kritisoi vallitsevaa siveyskäsitystä, joka suhtautui hyväksyvästi miehen vapaanpaan seksuaalikäyttäytymiseen syyllistäen puolestaan naista "siveettömyydestä".


title: Naisasialiike Suomessa

text: Suomessa naiset saivat ensimmäisenä Euroopassa sekä äänioikeuden että vaalikelpoisuuden 1906. Poliittinen innostus sukupuolten tasa-arvon puolesta jäi laimeaksi äänioikeudesta huolimatta. Poliittisiin puolueisiin perustetut naisosastot ja -järjestöt toimivat kuitenkin sosiaali- ja kulttuurivalistustyön kautta.


title: Naisasialiike Suomessa

text: Naisasialiike pyrki parantamaan naisten asemaa ja vaati naisille samoja oikeuksia kuin miehille. Vasta uuden avioliittoliittolain myötä 1920-luvulla naisten tasa-arvoisuus lain edessä toteutui kaikilta osin. Naisasialiikkeen merkitys näkyi muun muassa naisten tulemisessa mukaan julkiseen elämään. Naiset hankkivat koulutusta ja työtä ja heidän asemansa koheni yhteiskunnassa. Näin suomalaiseen yhteiskuntaan syntyi naissivistyneistö.


title: Naisasialiike Suomessa

text: Itsekin 1960-luvulla suomalaisessa tasa-arvoliikehdinnässä aktiivisesti toimineen Margaretha Mickwitzin mukaan varsinaisen sukupuoliroolikeskustelun voidaan Suomessa katsoa alkaneen vuonna 1965, jolloin useita aiheeseen liittyviä artikkeleita julkaistiin suomalaisissa sanomalehdissä. Keskusteluun sytykettä antoivat muun muassa ruotsinkielellä julkaistut naisen asemaa käsittelevät kirjat, sekä Anna-Liisa Sysiharjun vuonna 1960 julkaistu väitöskirja "Home, Equality and Work". Vuonna 1968 julkaistiin ensimmäinen kattava esitys sukupuolten asemista ja rooleista Suomessa, Elina Haavio-Mannilan teos "Suomalainen nainen ja mies", joka mahdollisti kunnollisen tietopohjan sukupuolten epätasa-arvon tarkasteluun.


title: Naisasialiike Suomessa

text: Suomessa perustettiin vuonna 1966 Yhdistys 9, joka keskittyi sekä miesten että naisten sukupuolirooleihin eikä siis ollut varsinaisesti radikaalifeminismin innoittama. Yhdistys oli enimmäkseen akateeminen liike ja sen jäsenistössä oli sekä miehiä että naisia. Margaretha Mickwitz, joka toimi yhdistyksen ensimmäisenä puheenjohtajana, kuvaa, että Yhdistys 9 perusti toimintansa radikaaliin sukupuolirooli-ideologiaan, jonka mukaan sekä naisella että miehellä on kaksi roolia; ansiorooli ja perherooli. Ainoa ratkaisevan ero sukupuolten välillä oli se, että nainen synnyttää. Yhdistys oli ensimmäinen tämänkaltainen toimija Suomessa, ja se edistikin laajasti tasa-arvoa koskevien epäkohtien tulemista yleiseen tietoisuuteen ja julkiseen keskusteluun, minkä lisäksi se vaikutti myös viralliseen sukupuolten epätasa-arvoa koskevaan linjaan. Esimerkiksi vuonna 1967 Suomen hallituksen vastaus YK:n pääsihteerin kyselyyn, jossa selvitettiin naisten osallistumisesta valtioiden taloudelliseen ja sosiaaliseen kehitykseen perustui suurelta osin yhdistykseltä pyydettyyn lausuntoon.


title: Naisasialiike Suomessa

text: Varsinainen toisen aallon feminismi rantautui Suomeen vasta verrattain myöhään, 1970-luvulla. Vuonna 1973 perustettu Puna-akat/Rödkärringarna sulautui 1974 järjestöön nimeltä Marxist-Feministerna. Kattojärjestö Feministit-Feministerna perustettiin 1976. Myös Aseistakieltäytyjälitto ottaa Suomessa osaa feministiseen toimintaan.


title: Frederick Drandua

text: Frederick Drandua (12. elokuuta 1943 Uleppi – 1. syyskuuta 2016) oli ugandalainen roomalaiskatolinen piispa. Hänet vihittiin papiksi Aruan hiippakuntaan 9. elokuuta 1970 ja nimitettiin sen piispaksi 27. toukokuuta 1986. Piispaksi vihkiminen seurasi 15. elokuuta. Pääkonsekraattorina toimi Emmanuel Kiwanuka Nsubuga, jota avustivat Emmanuel Wamala ja Cesare Asili.


title: Frederick Drandua

text: Drandua erosi tehtävistään 19. elokuuta 2009.


title: John Baptist Odama

text: John Baptist Odama (s. 29. kesäkuuta 1947) on ugandalainen roomalaiskatolinen arkkipiispa. Hänet vihki papiksi Angelo Tarantino 14. joulukuuta 1974. Hänet nimitettiin Nebbin hiippakunnan piispaksi 23. helmikuuta 1996. Piispaksi vihkiminen seurasi 26. toukokuuta. Pääkonsekraattorina toimi Emmanuel Wamala, jota avustivat Frederick Drandua ja Martin Luluga.


title: John Baptist Odama

text: Odama sai 2. tammikuuta 1999 nimityksen Gulun arkkipiispaksi.


title: Jen Ledger

text: Jennifer Carole "Jen" Ledger (s. 8. joulukuuta 1989 Coventry, Yhdistynyt kuningaskunta) on englantilainen rumpali ja taustalaulaja, joka soittaa Skillet -yhtyeessä. Hän muutti Yhdysvaltoihin 16-vuotiaana.


title: Jen Ledger

text: Ledger liittyi Skilletin rumpaliksi vuonna 2008, jolloin hän oli 18-vuotias.


title: Jen Ledger

text: Hän soitti rumpuja Skilletin "Comatose Tour" -kiertueella, jolla hän myös lauloi soolon kappaleessa "Yours to Hold".


title: Jen Ledger

text: Ledger lauloi kappaleet "Hero" ja "Awake and Alive" albumilla "Awake".


title: Consolidated B-32 Dominator

text: Consolidated B-32 Dominator oli yhdysvaltalainen raskas strateginen pommikone. B-32 oli Yhdysvaltain armeijan ilmavoimien (USAAF) toissijainen valinta, jonka kehittelyä jatkettiin siltä varalta ettei Boeing B-29 Superfortress olisi menestynyt. Sen ensilento lennettiin 7. syyskuuta 1942, kaksi viikkoa ennen Boeing B-29:ää.


title: Consolidated B-32 Dominator

text: Dominatoreilla lennettiin vuonna 1945 muutamia taistelulentoja, mutta toisen maailmansodan päättyessä koneet vedettiin pois palveluskäytöstä. Myös koneen valmistustilaukset peruutettiin, ja jo vuonna 1947 suurin osa valmistuneista ja keskeneräisistä koneista oli romutettu. Yhtään kokonaista konetyypin edustajaa ei ole säilynyt.


title: Consolidated B-32 Dominator

text: Nelimoottorisessa kaukopommittajassa oli samat 2 200 -hevosvoimaiset "Wright R-3350 Duplex-Cyclone" -kaksoistähtimoottorit kuin B-29:ssä. Turboahdetut moottorit aiheuttivat huoltoon ja käytettävyyteen liittyneitä ongelmia kummallakin konetyypillä.


title: Consolidated B-32 Dominator

text: Niin kutsutusti ylätasoisessa (siipien sijainti rungon yläosassa) B-32 Dominatorissa oli 10 hengen miehistö, ja sen edeltäjä oli B-24 Liberator ja seuraaja B-36 Peacemaker. Dominator-konetyyppiä valmistettiin 115 lentokonetta, ja niistä 40 oli TB-32 -koulutusversioita. Toisen maailmansodan loppuun mennessä Dominator-kalusto oli vain kahden laivueen käytössä. Ne olivat 312. pommitusrykmenttiin kuuluneet 386. ja 387. pommituslaivueet.


title: Consolidated B-32 Dominator

text: Suoritusarvollisesti ei B-32 oleellisesti hävinnyt B-29:lle, joissain kohdin jopa ylitti tämän suoritusarvot. Koneissa kokeiltiin koelentovaiheessa yhdistelmäaseistusta, johon kuului 20 mm tykkejä ja 12,7 mm konekivääreitä, mutta tuotantoon päässeissä koneissa oli 10 kpl 12,7 mm konekivääreitä. Aseet oli sijoitettu viiteen torniin, joista kaksi oli asennettu rungon yläpintaan ja loput kolme koneen nokkaan, pohjaan ja perään. Tornit oli alun perin suunniteltu B-29:n tapaan keskuslaskimen avulla kauko-ohjatuiksi, mutta ne muutettiin teknisten vaikeuksien takia kuhunkin torniin sijoitetun ampujan ohjattaviksi.


title: Martin Luluga

text: Martin Luluga (s. 1. maaliskuuta 1933) on ugandalainen roomalaiskatolinen piispa. Hänet vihittiin papiksi Aruan hiippakuntaan 1. kesäkuuta 1963 ja nimitettiin Gulun hiippakunnan vihkipiispaksi sekä Aquae in Dacian titulaaripiispaksi 17. lokakuuta 1986. Piispaksi vihkiminen seurasi 11. tammikuuta 1987. Pääkonsekraattorina toimi Cipriano Biyehima Kihangire, jota avustivat Cesare Asili ja Frederick Drandua.


title: Martin Luluga

text: Luluga sai 8. helmikuuta 1990 nimityksen Gulun ja 2. tammikuuta 1999 Nebbin hiippakunnan piispaksi. Hän jäi eläkkeelle 8. helmikuuta 2011.


title: Opera (täsmennyssivu)

text: Opera tarkoittaa seuraavia asioita:


title: Fernando Isern

text: Fernando Isern (s. 22. syyskuuta 1958 Havanna) on kuubalaissyntyinen, Yhdysvalloissa toimiva roomalaiskatolinen piispa. Hänet vihittiin papiksi Miamin arkkihiippakuntaan 16. huhtikuuta 1993 ja nimitettiin Pueblon hiippakunnan piispaksi 15. lokakuuta 2009. Piispaksi vihkiminen seurasi 10. joulukuuta. Pääkonsekraattorina toimi Charles Joseph Chaput, jota avustivat John Clement Favalora ja Arthur Nicholas Tafoya.


title: Matinkylän urheilupuisto

text: Matinkylän urheilupuisto on Espoon Matinkylän koilliskulmassa sijaitseva alue, jossa on muun muassa jalkapalloseura Etelä-Espoon Pallon kotikentät, Matinkylän tekonurmet 1 ja 2 . Lisäksi alueella on jääkiekkohalli ja jääkiekon harjoitushalli. Matinkylän jäähalli ""lato"" toimi jääkiekkoseura Kiekko-Espoon kotihallina seuran noustessa SM-liigaan.


title: Matinkylän urheilupuisto

text: Tekonurmen reunalle rakennettiin istumakatsomo EsPan noustua Kakkoseen kaudella 2011.


title: Yokosuka P1Y Ginga

text: Yokosuka P1Y Ginga (jap. 銀河, suom. ’galaksi’, liittoutuneiden raportointinimi "Frances") oli Japanissa suunniteltu ja valmistettu keskiraskas nopea kaukopommituskone. Konetyyppi oli käytössä toisen maailmansodan loppujaksolla. Ensilento tapahtui elokuussa 1943. Gingan 18-sylinteriset Nakajima NK9 Homare -mäntämoottorit olivat kohtalaisen tehokkaat kehitysaikanaan, mutta niiden käyttökelpoisuus ja huolto olivat ongelmallisia. Tämä moottorityyppi oli kärsinyt epäluotettavuudesta.


title: Yokosuka P1Y Ginga

text: P1Y Gingan puolustusaseina oli yksi tai kaksi 20 millimetrin lentokonetykkiä rungossa keulassa ja yksi taka-ampumossa. Normaali matkanopeus oli 370 km/h ja lakikorkeus 9 400 metriä. Konetyyppiä valmistettiin 1 100 kappaletta, joista osa muutettiin kamikaze-käyttötarkoituksiin ja osa raskaaksi torjuntahävittäjäksi. Nämä versiot käyttivät Mitsubishi Kasei MK4T -tyyppisiä, 1 840 hevosvoiman tehoisia kaksirivisiä tähtimoottoreita.


title: Helmut Bauer

text: Helmut Bauer (s. 18. maaliskuuta 1933) on saksalainen roomalaiskatolinen piispa. Hänet vihki papiksi Würzburgin hiippakuntaan Aloysius Joseph Muench 21. heinäkuuta 1957. Hänet nimitettiin sen vihkipiispaksi ja Velefin titulaaripiispaksi 11. heinäkuuta 1988. Piispaksi vihkiminen seurasi 14. lokakuuta. Pääkonsekraattorina toimi Paul-Werner Scheele, jota avustivat Anton Schlembach ja Alfons Karl Kempf.


title: Helmut Bauer

text: Bauer jäi eläkkeelle 18. maaliskuuta 2008.


title: Giovanni Santucci

text: Giovanni Santucci (s. 14. toukokuuta 1949) on italialainen roomalaiskatolinen piispa. Hänet vihki papiksi Pisan arkkihiippakuntaan Benvenuto Matteucci 28. kesäkuuta 1974. Hänet nimitettiin Massa Marittima-Piombinon hiippakunnan piispaksi 28. lokakuuta 1999. Piispaksi vihkiminen seurasi 5. joulukuuta. Pääkonsekraattorina toimi Gualtiero Bassetti, jota avustivat Gaetano Bonicelli ja Alessandro Plotti.


title: Giovanni Santucci

text: Santucci sai 19. toukokuuta 2010 nimityksen Massa Carrara-Pontremolin piispaksi, joksi hänet asetettiin 29. kesäkuuta.


title: RIM-24 Tartar

text:
RIM-24 Tartar oli Convairin kehittämä ja valmistama yhdysvaltalainen ilmatorjuntaohjus. Se lähinnä modifioitiin RIM-2 Terrieristä.
Tartar oli tarkoitettu lyhyen kantaman asejärjestelmäksi. Kevyempänä sitä saattoivat käyttää pienemmät laivaston alukset. Lisäksi se soveltui poistamaan matalalta torjuntakatvetta ja ammuntaan pintamaaleja vastaan.


title: RIM-24 Tartar

text: Ohjuksen prototyyppi syntyi vuonna 1958. Käyttöönotto aloitettiin vuodesta 1962. B-versio valmistui vuonna 1965.


title: RIM-24 Tartar

text: "Tartar"-ohjuksen ohjausjärjestelmä poikkesi kantaisästään, ja se oli puoliaktiivinen.


title: RIM-24 Tartar

text: Myöhemmin tämän niin kutsutun 3T-ohjusperheen jäsenen korvasi RIM-66 Standard.


title: Claudio Maniago

text: Claudio Maniago (s. 8. helmikuuta 1959 Firenze) on italialainen roomalaiskatolinen piispa. Hänet vihki papiksi Firenzen arkkihiippakuntaan Silvano Piovanelli 19. huhtikuuta 1984. Hänet nimitettiin Firenzen vihkipiispaksi ja Satafin titulaaripiispaksi 18. heinäkuuta 2003. Piispaksi vihkiminen seurasi 8. syyskuuta. Pääkonsekraattorina toimi Piovanelli, jota avustivat Ennio Antonelli ja Gualtiero Bassetti.


title: Pietro Bianchi (painonnostaja)

text: Pietro Ubaldo Bianchi (14. helmikuuta 1895 Genova – 21. toukokuuta 1962 Genova) oli italialainen painonnostaja ja olympiamitalisti. Hänen seuransa oli Ginnastica Sampierdarenese.


title: Pietro Bianchi (painonnostaja)

text: Bianchi voitti Antwerpenin olympialaisissa 1920 alle 75-kiloisten sarjan hopeaa jaetulla sijalla Ruotsin Albert Petterssonin kanssa nostettuaan yhteistuloksen 237,5 kiloa.


title: Pietro Bianchi

text: Pietro Bianchi on ainakin seuraavien henkilöiden nimi:


title: Antonio Altoviti

text: Antonio Altoviti (1521 Rooma – 28. joulukuuta 1573) oli italialainen roomalaiskatolinen arkkipiispa. Hänet nimitettiin vuonna 1548 Firenzen arkkipiispaksi, jona hän toimi kuolemaansa saakka. Hän vihki papiksi tulevan paavi Leo XI:n.